title: Guardians of the Galaxy Vol. 2

text:
Lopputekstien aikana näytetään useita kohtauksia: Kraglin opettelee käyttämään Yondun telekineettistä nuolta, Ravagereiden pääjohtaja Stakar Ogord on Yondun muiston kunnioittamiseksi koonnut alkuperäisen ryhmänsä takaisin yhteen, Groot varttuu lapsesta nuoreksi aikuiseksi, Ayesha aikoo tuhota Vartijat luomalla uuden keinotekoisen olennon nimeltä Adam, ja Seuraajat kuuntelevat epäkiinnostuneina tiedonantajanaan toimivan astronautin kertomusta.
"in" kuvauksista otettua videokuvaa Jeff Goldblumin näyttelemästä Suurmestarista tanssimassa näytetään lyhyesti lopputekstien aikana. Kevin Feige selitti kuinka Marvel ”ajatteli, että olisi hauskaa lisätä se sinne”, koska hahmo on ensimmäisessä elokuvissa esiintyneen Keräilijän veli.


title: Guardians of the Galaxy Vol. 2

text: Toukokuussa 2014, Bob Iger, The Walt Disney Companyn toimitusjohtaja, huomasi "Guardians of the Galaxyn" potentiaalin suuremmaksi sarjaksi tekemisestä, sanoen, "Odotamme pääsevämme esittelemään maailmalle fantastisemman Marvel-kertomuksen, mahtavilla näyttelijöillä ja hahmoilla "Guardians of the Galaxyssa", josta julkaisimme kuvia viime viikolla ja uskomme sillä olevan vahvaa potentiaalia elokuvasarjaksi." Hän lisäsi vielä, "Ennustan, että meillä on käsissämme toinen "Avengers"-elokuva, mutta se on ehdottomasti tavoitteemme." Myöhemmin saman kuukauden aikana, Gunn paljasti, että mikäli jatko-osa toteutetaan, hän olisi kiinnostunut palaamaan, lisäten suostuvansa sopimukseen, jos pyydetään. Kesäkuussa 2014, Feige lisäsi, "jos tämä elokuva toimii, jos yleisö tulisi ylistämään tätä, löytyy ehdottomasti paikka [elokuvasarjan] toteuttamiselle ja meillä on ideoita, joilla haluaisimme toteuttaa sen," viitaten hahmojen, maailmojen ja tarinoiden laajaan valikoimaan "Guardians"-sarjakuvissa.


title: Guardians of the Galaxy Vol. 2

text: Heinäkuussa 2014, toinen käsikirjoittaja Nicole Perlman vahvisti jatko-osan tekemisen, sanoman sen "tulevan tapahtumaan" positiivisen vastaanoton myötä, ja vahvisti Gunnin vastaavan sekä ohjauksesta että käsikirjoituksesta. San Diego Comic-Conissa vuonna 2014, jatko-osan vahvistettiin olevan kehityksessä, ja ensi-ilta olisi 28. heinäkuuta 2017. Heinäkuussa, Gunn sanoi myös tietävänsä "monta suuntaa, jonne haluaisi edetä [jatko-osalla]. Minulla on paljon ideioita tarinoiden ja esiintyvien hahmojen suhteen, valmiiksi kirjoitettuja dokumenttejakin on olemassa." Gunn toivoi voivansa tutkia paremmin Quillin isän, Yondun, Draxin ja Nebulan taustoja, sekä laajentaa kulttuurellista näkemystä Xandariin, Krii-iimperiumiin, krylorialaisiin ja Yondun avaruusrosvoihin. Gunn sanoi myös tutkivansa potentiaalista "crossover"-mahdollisuutta Kostajien kanssa, sanomalla, "Puhuimme kaikista mahdollisuuksista [crossoverin suhteen] ja tiedän tavallaan mikä perussuunnitelma on. Se voisi aina muuttua millä tahansa minuutilla. Sisältäisi tai ei sisältäisi tapaamisen joidenkin Kostajien ja Galaksin Vartijoiden välillä, tai sitten kaikki Kostajat ja Vartijat. Mutta, asutamme samaa universumia ja heillä on laajat persoonallisuudet, jotka hetkellä tai toisella, kohtaavat toisensa." Elokuussa, Gunn ilmoitti "vähintään yhden uuden Vartijan sarjakuvista" esiintyvän jatko-osassa, ja paljasti aloittaneensa elokuvan työstämisen. Gunn ilmoitti myöhemmin saman kuukauden aikana, ettei Quillin isä tulisi olemaan Spartaxin J'son, niin kuin sarjakuvissa. 28. lokakuuta 2014, Marvel ilmoitti jatko-osan uuden ensi-illan olevan aikaistettu 5. toukokuuta 2017 ja kuvausten sijoittuvan Atlantaan. Kesäkuussa 2015, Gunn paljasti viimeistelleensä käsikirjoituksen sekä vahvisti Prattin, Saldañan, Bautistan, Dieselin, Cooperin, Rookerin, Gillanin ja Sean Gunnin palaavan edellisestä elokuvasta tuttuihin rooleihinsa. Saman kuukauden lopulla elokuvan viralliseksi nimeksi ilmoitettiin "Guardians of the Galaxy Vol. 2". Lokakuussa 2015 Deadline raportoi Pom Klementieffin olevan valittu näyttelemään Mantista. Joulukuussa 2015 Kurt Russell osallistui neuvotteluihin Peter Quillin isän näyttelemisestä. Helmikuun 2016 alussa, koomikon Steve Agee paljastettiin olevan mukana elokuvassa,


title: Guardians of the Galaxy Vol. 2

text: Kuvaukset alkoivat 11. helmikuuta 2016 Pinewood Atlanta Studiosilla Fayetten piirikunnassa, Georgiassa, Henry Brahamin toimiessa kuvaajana ja Scott Chamblissin toimiessa tuotantosuunnittelijana. Gunn huomautti, että monet ensimmäisen elokuvan tuotantoryhmästä, kuten kuvaaja Ben Davis ja tuotantosuunnittelija Charles Wood, olivat tehneet sopimuksen "Doctor Strangen" parissa työskentelemisestä, ja elokuvan tuotannon alkaessa marraskuussa 2015 he eivät pystyneet työskentelemään "Vol. 2:n" parissa. "Guardians of the Galaxy Vol. 2" tulee olemaan ensimmäinen 8K-resoluutiokameralla kuvattu elokuva. Gunn odotti kuvausten kestävän noin 81 päivää, eli toukokuun alkuun asti. 17. helmikuuta 2016 julkaistussa tiedotteessa Marvel ilmoitti Elizabeth Debickin ja Chris Sullivanin esiintyvän elokuvassa ja vahvisti Russellin liittymisen näyttelijäkaartiin. Huhtikuussa Gunn paljasti, etteivät John C. Reilly ja Benicio del Toro palisi tähän elokuvaan, sanoen jälkimmäisestä, "ettei Keräilijä vain sovi "Vol. 2:een"". Hän lisäsi vielä, että oli monia hahmoja, joita hän ei voisi käyttää elokuvassa, koska 20th Century Fox omisti monien kosmisten vihollisten ja sivuhahmojen oikeudet, kuten Annihilusin tai Kang Valloittajan. Kuvaukset päättyivät 16. kesäkuuta 2016.


title: Guardians of the Galaxy Vol. 2

text: Heinäkuussa 2016 San Diego Comic-Con Internationalissa vahvistettiin, että Russellin näyttelemä Quillin isä olisi tässä elokuvassa Ego. Lisäksi vahvistettiin, että Debicki näyttelee Ayeshaa, ja että Sylvester Stallone esiintyy myös elokuvassa. Lisäksi Gunn paljasti näyttelijöitä, jotka esittäisivät Yondun avaruusrosvoja, joilla oli elokuvassa suurempi rooli. Edellisestä elokuvasta tutut Fred Raskin ja Craig Wood palasivat vastaamaan elokuvan leikkaamisesta. Framestore palasi luomaan Rocketin visuaaliset efektit elokuvaa varten. Elokuussa 2016 Gunn vahvisti Stan Leen tekevän cameoroolin tässäkin elokuvassa.


title: Guardians of the Galaxy Vol. 2

text: Elokuussa 2014, Gunnilla oli "joitain ideoita lueteltuna, mutta ei mitään varmaa" koskien Quillin "Awesome Mix Vol. 2" -kasettia. Huhtikuussa 2015, Gunn sanoi tuntevansa "pientä painetta soundtrackista, koska niin monet ihmiset rakastivat [ensimmäisen elokuvan soundtrackista], myimme platinaa ja kaikkea muuta. Mutta minusta tuntuu kuin toisen elokuvan soundtrack on parempi." Kesäkuussa 2015, Gunn totesi, että kaikki "Awesome Mix Vol. 2:n" kappaleet olivat valittu ja sovitettu käsikirjoitukseen. Elokuussa 2015, Tyler Bates palasi säveltäjäksi elokuvaan. "Guardians of the Galaxyn" tapauksessa Bates kirjoitti osan sävellyksistä ensin, jotta Gunn voisi kuvata sen mukaan, sen sijaan, että Bates olisi olisi tehnyt sävellykset jälkikäteen. In Tammikuussa 2016, Gunn ilmoitti valinneensa yhden Bowien kappaleen elokuvaan ("Moonage Daydream" oli mukana ensimmäisessä elokuvassa), mutta joutui leikkaamaan kohtauksen, jossa sitä alun perin käytettiin. Tämä olisi tehnyt Bowiesta ainoan molemmilla nauhoilla mukana olleen laulajan. Hänen kuolemansa jälkeen, Gunn kuitenkin toivoi löytävänsä keinon sisällyttää valittu kappale johonkin muuhun kohtaan elokuvassa "käyvällä ja asianmukaisella" tavalla hänen kunnioittamisekseen, koska Bowie oli yksi Gunnin idoleista.


title: Guardians of the Galaxy Vol. 2

text: "Guardians of the Galaxy Vol. 2" sai ensiesityksensä Tokiossa 10. huhtikuuta 2017, ja Hollywoodin-ensi-ilta oli 19. huhtikuuta 2017. Elokuvan ensi-ilta oli Suomessa 26. huhtikuuta 2017, Britanniassa ja Irlannissa 28. huhtikuuta 2017 ja Pohjois-Amerikassa 5. toukokuuta 2017. Elokuvan alkuperäinen suunniteltu ensi-ilta oli 28. heinäkuuta 2017.


title: Guardians of the Galaxy Vol. 2

text: Marraskuussa 2014 Gunn ilmoitti ensimmäistä elokuvaa työstäessään sekä luoneensa "perustarinan" "Guardians of the Galaxy Vol. 2:lle" että keksineensä muutaman idean mahdolliseen kolmanteen elokuvaan. Tästä huolimatta Gunn ilmoitti kesäkuussa 2015, ettei ollut varma olisiko mukana kolmannessa "Guardians"-elokuvassa, ja sanoi, että se riippuisi siitä, miltä hänestä tuntuisi "Guardians of the Galaxy Vol. 2":n valmistumisen jälkeen. Huhtikuussa 2016 Feige puhui tulevista MCU-elokuvista sanoen: ”Vuosi 2020 ja sen jälkeinen aika ovat vielä iso šakkilauta, mutta sanoisin varmuudella, että "Guardians 3" on [yksi elokuva]. En tiedä mikä järjestys tulee olemaan.” Maaliskuussa 2017 Gunn ilmoitti kolmannen "Guardians"-elokuvan tulevan varmuudella toteutumaan, ja lisäsi, ettei elokuvalle "Guardians of the Galaxy Vol. 3" ole tiettyä suunnitelmaa. ”Mutta tiedämme, että jos mikään ei mene huonosti — mikä on aina mahdollista, mutta ei voi tietää —, luulen, että Marvel haluaisi tehdä yhden elokuvan lisää.” Hän myös toisti olevansa epävarma siitä, olisiko mukana elokuvan toteuttamisessa, ja sanoi selvittävänsä seuraavan projektinsa ”tulevien viikkojen aikana”. Seuraavan kuukauden aikana Gunn julkisti ohjaavansa ja käsikirjoittavansa "Guardians of the Galaxy Vol. 3":n.


title: Guardians of the Galaxy Vol. 2

text: Mutta heinäkuussa 2018 Disney antoi Gunnille potkut löydettyään tämän vanhoja kiistanalaisia Twitter-julkaisuja. Pratt, Saldaña, Bautista, Cooper, Diesel, Sean Gunn, Klementieff, Rooker ja Gillan ovat ilmaisseet tukevansa Gunnia. Prattin, Klementieffin ja Bautistan odotetaan palaavan edellisistä elokuvista tuttuihin rooleihin. "Vol. 3":n kuvausten oli tarkoitus alkaa vuoden 2019 alussa ja ensi-illan olla vuonna 2020. Elokuun alussa "Variety" raportoi, ettei Disneyllä ollut kiirettä uuden ohjaajan etsimisessä, vaan odotti odotti vapaan A-luokan elokuvantekijän löytymistä, vaikka se tarkoittaisi tuotannon siirtämistä myöhemmäksi. Saman kuukauden aikana tuotanto päätettiin väliaikaisesti keskeyttää ja siirtää aloitettavaksi helmikuussa 2021.


title: Suqian

text: Suqian (, pinyin: Sùqiān Shì) on prefektuuritason kaupunki Kiinan Jiangsun maakunnan länsiosassa. Kaupungin keskusta sijaitsee linnuntietä noin 215 kilometriä maakunnan pääkaupunki Nanjingistä pohjoiseen ja 125 kilometriä Keltaisenmeren rannalta sisämaahan. Kaupungin väkiluku on 4,719 miljoonaa (2010) ja pinta-ala 8 341 neliökilometriä.


title: Suqian

text: Kaupunki rajoittuu koillisessa Huai’anin, etelässä Chuzhoun, lounaassa Bengbun, lännessä Suzhoun ja Xuzhoun, sekä pohjoisessa Lianyungangin prefektuuritason kaupunkiin.


title: Suqian

text: Piirikuntatasolla prefektuuri jakautuu seuraavasti:


title: Yuki Ebihara

text: Yuki Ebihara (, s. 28. lokakuuta 1985 Kaminokawa, Tochigin prefektuuri) on japanilainen keihäänheittäjä. Hänen henkilökohtainen ennätyksensä on Kawasakissa 10. toukokuuta 2015 heitetty 63,80 metriä. Se on myös Japanin ennätys.


title: Yuki Ebihara

text: Ebihara voitti kultaa Kantonissa järjestetyissä Aasian kisoissa 2010 tuloksella 61,56. Sitä ennen hän oli jo saavuttanut pronssia vuoden 2006 Aasian kisoissa, jotka pidettiin Dohassa. Yleisurheilun maailmanmestaruuskilpailuissa 2009 Ebihara heitti karsinnassa tuloksen 54,81 eikä selviytynyt jatkoon. Sen sijaan vuoden 2011 MM-kilpailuissa Daegussa Ebihara eteni finaaliin ja sijoittui lopulta yhdeksänneksi tuloksella 59,08. Seuraavana vuonna hän paransi maansa mestaruuskisoissa omissa nimissään ollutta Japanin ennätystä lukemiin 62,36 ja pääsi mukaan Lontoon olympialaisiin. Siellä Ebihara heitti karsinnassa parhaalla heitollaan 59,25 metriä eikä selviytynyt loppukilpailuun. Vuoden 2013 maailmanmestaruuskilpailuissa hän karsiutui finaalista tuloksella 59,80. Hän karsiutui loppukilpailusta Pekingin MM-kilpailuissa 2015, Rio de Janeiron olympialaisissa 2016 ja Lontoon MM-kilpailuissa 2017.


title: Taizhou (Jiangsu)

text: Taizhou (, pinyin: Tàizhōu Shì) on prefektuuritason kaupunki Kiinan Jiangsun maakunnan keskiosassa, Jangtsejoen suistoalueella. Kaupungin keskusta sijaitsee linnuntietä noin 115 kilometriä maakunnan pääkaupunki Nanjingistä itäkoilliseen ja 90 kilometriä Keltaisenmeren rannalta sisämaahan. Kaupungin väkiluku on 4,618 miljoonaa (2010) ja pinta-ala 5 794 neliökilometriä.


title: Taizhou (Jiangsu)

text: Kaupunki rajoittuu lännessä Zhenjiangin ja Yangzhoun, pohjoisessa Yanchengin, idässä Nantongin, sekä etelässä Suzhoun, Wuxin ja Changzhoun prefektuuritason kaupunkiin.


title: Taizhou (Jiangsu)

text: Piirikuntatasolla prefektuuri jakautuu seuraavasti (osa lähteistä listaa Jiangyanin yhä piirikuntatason kaupungiksi):


title: Dubrovnik (1931)

text: Dubrovnik oli Jugoslavian kuninkaallisen laivaston laivueenjohtaja.


title: Dubrovnik (1931)

text: Alus tilattiin 4. elokuuta 1929 Yarrowilta. Aluksen suunnittelu noudatti brittiläistä suunnittelua lukuun ottamatta raskaampaa aseistusta. Pääaseiksi määritettiin neljä Skodan 14 senttimetrin tykkiä, joissa oli silmiinpistävän pitkät 56 pituuskaliiperin putket. Tykeissä käytettiin kartussilaukauksia ja niiden kranaatit painoivat 88 paunaa. Ne oli asennettu takaa avoimiin torneihin. Ammushissit olivat sähkökäyttöisiä. Apuaseina oli kuusi Skodan 40 millimetrin ilmatorjuntatykit, joista kaksi kaksiputkista asennettiin savuhormien väliin ja kaksi yksiputkista pääkannelle taaemman taistelunjohtotilan viereen. Torpedoaseistuksena oli kaksi kolmiputkista Brotherhoodin torpedoputkea, jotka asennettiin keskilaivaan. Sukellusveneiden torjuntaan aluksella oli kaksi syvyyspomminheitintä ja kaksi telinettä, joissa oli yhteensä kymmenen syvyyspommia. Alkuperäisissä piirustuksissa oli myös lentokoneelle varattu tila kuten Alankomaiden kuninkaallisen laivaston aluksilla, mutta sitä ei toteutettu. Lentokone korvattiin torpedoputkien väliin asennetulla kaksiputkisella Skodan 8,35 cm L/35 tykillä, jolle aluksella oli 600 laukausta. Pääaseiden tulenjohtojärjestelmä oli Alankomaista ja viestikalusto Belgiasta. Järjestelmien hankinta monesta lähteestä aiheutti myöhemmin käytössä ongelmia.


title: Dubrovnik (1931)

text: Voimanlähteenä aluksella oli Yarrowin toimittamat 200 psin höyrykattilat esilämmittimellä, jotka tuottivat 42 000 hevosvoimaa. Aluksella päästiin 4. toukokuuta 1932 Arranin maililla kuuden tunnin täydellä teholla ajetussa koeajossa 37,2 solmua.


title: Dubrovnik (1931)

text: "Dubrovnikin" köli laskettiin 10. kesäkuuta 1930 ja alus laskettiin vesille 11. lokakuuta 1931. Alus liitettiin laivastoon toukokuussa 1932.


title: Dubrovnik (1931)

text: Ennen toista maailmansotaa aluksen 40 millimetrin ilmatorjuntatykit korvattiin ruotsalaisilla Boforsin toimittamilla 37 millimetrin tykeillä. Italia valtasi aluksen 17. huhtikuuta 1941 Kotorissa.


title: Dubrovnik (1931)

text: Regia Marina siirsi aluksen muutostöitä varten telakalle, jossa sen kansirakenteista poistettiin takaosassa olleet tilat. Ne korvattiin 20 millimetrin tykkien alustalla. Lisäksi 8,35 senttimetrin tykki poistettiin ja se korvattiin aluksi 4,7 tuuman 15 pituuskaliiperin valaisutykillä, mikä vaihdettiin myöhemmin kaksiputkisella 37 millimetrin ilmatorjuntatykillä. Komentosillalle asennettiin uusi tulenjohtotorni ja etsintävalonheittimet korvattiin 20 millimetrin tykeillä.


title: Dubrovnik (1931)

text: Se liitettiin helmikuussa 1942 Regia Marinaan nimellä "Premuda". Alus suojasi palvelukseen oton jälkeen Italiasta Pohjois-Afrikkaan matkanneita saattueita. Se osallistui kesäkuussa 7. viirikön mukana Harpoon/Vigorous-saattueiden estämiseen. Aluksen saattuetehtävät jatkuivat Tunisian kukistumiseen saakka. Alus siirrettiin muutostöitä varten telakalle Genovaan, mistä Saksa valtasi aluksen 8. syyskuuta 1943 Italian antauduttua liittoutuneille.


title: Dubrovnik (1931)

text: Vallattu alus piti aluksi muuttaa yöhävittäjien suuntima-alukseksi. Aluksen tykkiaseistus korvattiin 4,1 tuuman yksiputkisilla tykeillä ja sille asennettiin takakannelle Freya-valvontatutka. Lisäksi torpedoputket poistettiin ja yläkannelle asennettiin kaksi 37 millimetrin ilmatorjuntatykkiä. Tilanteen muuttuessa ilmavoimat eivät enää tarvinneetkaan alusta ja 18. kesäkuuta 1944 annettiin määräys muuttaa alus torpedoveneeksi 10. torpedovenelaivueeseen korvaamaan tuhoutunut alus.


title: Dubrovnik (1931)

text: Alus liitettiin Kriegsmarineen 18. elokuuta 1944 10. torpedovenelaivueeseen nimellä "TA32". Se tulitti elokuun lopulla liittoutuneiden asemia Secchiossa ja lokakuussa alus oli Genovan lahdella. Maaliskuussa 1945 alus laski miinoja "TA24":n ja "TA29":n kanssa. "TA32":n kanssa olleet alukset tuhoutuivat matkan aikana. Sen miehistö upotti aluksensa 24. huhtikuuta 1945 Genovan satamaan, kun saksalaiset evakuoivat kaupungin.


title: Aurinkosuojakalvo

text: Aurinkosuojakalvo on ohut ikkunaan asennettava kalvo, joka torjuu auringon lämpö- ja UV-säteilyä, mutta päästää luonnonvalon sisätiloihin. Nykypäivän aurinkosuojakalvon rakenne muodostuu yleensä monikerroksisesta polyesteristä, jossa on naarmuuntumista estävä pinnoite.


title: Aurinkosuojakalvo

text: Kiinteistöjen lisäksi aurinkosuojakalvoja asennetaan erilaisiin ajoneuvoihin. Tällöin puhutaan usein autokalvoista.


title: Aurinkosuojakalvo

text: Jälkiasennettavia ikkunakalvoja on tarjolla eri valmistajilta lukuisia malleja ja paksuuksia – neutraalin kirkkaina tai eri väreillä ja tummuusasteilla sävytettyinä. Eri kalvotyypit painottavat erilaisia käyttötarpeita ja ominaisuuksia esimerkiksi aurinkoenergian torjunnassa ja valonläpäisyssä.


title: Aurinkosuojakalvo

text: Aurinkosuojakalvo rajoittaa merkittävästi auringon lämpösäteilyn pääsyä ikkunoista sisätiloihin. Talvella kalvo puolestaan eristää sisälämpöä ja estää lämpöhukkaa ikkunasta. Näin aurinkosuojakalvot tasoittavat sisätilojen lämpötilanvaihtelua ja parantavat kiinteistön energiatehokkuutta.


title: Aurinkosuojakalvo

text: Paitsi lämmönsäätelyyn aurinkosuojakalvoja käytetään myös tehokkaan UV-suojan takia. Ikkunakalvo voi torjua 99 prosenttia ikkunoista tulevasta UV-säteilystä, joten kalvo suojaa ihmisiä terveyshaitoilta sekä sisutusta, tauluja, tapetteja ja kankaita haalistumiselta ja vaurioitumiselta. Tästä syystä aurinkosuojakalvoja asennetaan usein esimerkiksi museoihin, liike- ja toimistorakennuksiin, sairaaloihin ja hoitolaitoksiin sekä kouluihin ja päiväkoteihin.


title: Aurinkosuojakalvo

text: Aurinkosuojakalvojen valmistus alkoi 1960-luvun alussa Yhdysvalloissa. Ensimmäisten ikkunakalvojen päätarkoituksena oli tasoittaa auringon lämpösäteilystä johtuvia sisätilojen lämpötilaeroja. Pian markkinoille tuli myös eri tavoin sävytettyjä kalvoja. Varhaisia värejä olivat esimerkiksi pronssi, harmaa, sininen ja kulta ja meripihka. 1970-luvun energiakriisin aikana kiinnostuttiin myös aurinkokalvojen ominaisuudesta estää lämpöhävikkiä ikkunoista. Kalvomateriaaleja kehitettiin vahvistamaan tätä ominaisuutta. Kalvojen naarmuuntumista estävä pinnoitus keksittiin 1970-luvun lopulla.


title: Aurinkosuojakalvo

text: Suomessa vanhimpina ikkunakalvojen maahantuojina ovat toimineet Suomen 3M edustaen omaa valmistusta sekä Safetyset Oy Sunfilmgroup, joka on edustanut Sungard ja Solar Screen tuotemerkkejä.


title: Aurinkosuojakalvo

text: Viime vuosien kalvoteknologinen kehitys on tuonut esimerkiksi nanotekniikkaa hyödyntäviä ikkunakalvoja sekä erikoiskalvoja, joiden UV-suojaus säilyy tehokkaana aina 400 nanometriin asti.


title: Aurinkosuojakalvo

text: Liikenneministeriön päätös auton rakenteen muuttamisesta vuodelta 1998 määrittää rajat autokalvojen käyttöön Suomessa. Säädöksen mukaan tuuli- ja etulaseihin ei saa jälkikäteen asentaa kalvoja, eikä niitä saa millään muullakaan tavalla muokata niin, että niiden valonläpäisykyky heikkenisi.


title: Aurinkosuojakalvo

text: Auton takaikkunoihin saa asentaa autokalvot, mutta tällöin autossa tulee olla riittävän näkyvyyden taaksepäin mahdollistava oikeanpuoleinen taustapeili. Kalvolla ei saa peittää pakollisena varusteena olevaa jarruvaloa. Kalvoista ei myöskään saa aiheutua haitallisia heijastuksia, joten peilaavia autokalvoja ei autoonsa saa Suomessa asentaa.


title: Lianyungang

text: Lianyungang (, pinyin: Liányúngăng Shì) on prefektuuritason kaupunki Kiinan Jiangsun maakunnan pohjoisosassa. Kaupungin keskusta sijaitsee linnuntietä noin 285 kilometriä maakunnan pääkaupunki Nanjingistä pohjoiseen ja 22 kilometriä Keltaisenmeren rannalta sisämaahan. Kaupungin väkiluku on 4,393 miljoonaa (2010) ja pinta-ala 7 446 neliökilometriä.


title: Lianyungang

text: Kaupunki rajoittuu idässä Itä-Kiinan mereen; kaupungilla on 170 kilometriä rantaviivaa. Etelässä naapurina ovat Yanchengin ja Huai’anin, lännessä Suqianin ja Suzhoun, sekä pohjoisessa Linyin ja Rizhaon prefektuuritason kaupungit.


title: Lianyungang

text: Piirikuntatasolla prefektuuri jakautuu seuraavasti:


title: Lianyungang

text: Lianyungangin satama on vilkas rahtisatama. Vuonna 2014 se lukeutui maailman 30 suurimman konttisataman ja 30 suurimman rahtisataman joukkoon.


title: John Malone

text: John C. Malone (s. 7. maaliskuuta 1941) on yhdysvaltalainen liikemies, joka toimii aktiivisesti televisioyhtiöiden, maatalouden ja hyväntekeväisyyden parissa. Hänen maineensa mediamogulina on syntynyt 1970-luvulta 1990-luvulle kestäneen kaapelitelevisiofirma "Tele-Communications Inc":n menestyksellisestä luotsaamisesta. Vuodesta 2008 alkaen Malone on omistanut Discovery Communications -yrityksen kautta Discovery Channelin ja lukuisia muita televisiokanavia. Malone asuu Coloradossa.


title: John Malone

text: Malonen maaomaisuus on huomattava, sillä hänen hallussaan on Yhdysvalloissa 8 500 neliökilometriä maata.


Trinidad-Tobagon vallankaappausyritys 1990 viittaa tapahtumiin Trinidad-Tobagolla 27. heinäkuuta–1. elokuuta 1990, jolloin Jamaat-al-Muslimeen-niminen islamistiryhmä valtasi maan parlamenttitalon ja televisioaseman. Vallankaappausyrityksen aikana sai surmansa yhteensä 24 henkilöä. Yritys päättyi vallankaappaajien antautumiseen armahdussopimuksen jälkeen.


title: Trinidad-Tobagon vallankaappausyritys 1990

text: Trinidadin ja Tobagon valtaväestö on uskonnoltaan hindulaisia ja katolilaisia, mutta maassa on myös pieni pääosin aasialaistaustainen muslimiyhteisö. Jamaat al Muslimeenin jäsenet olivat vielä tätä pienemmän afrikkalaistaustaisten käännynnäisten yhteisön muodostama ryhmä. Jamaat al Muslimeen sai monet kannattajansa maan slummeista ja se syytti maan tuolloista pääministeriä Arthur Robinsonia maan köyhyydestä, joka johtui osaltaan öljyn hinnan romahduksesta vuonna 1983.


text: 27. heinäkuuta 1990 yhteensä 114 Jamaat al Muslimeenin jäsentä rynnäköi Trininad-Tobagon parlamenttitaloon ottaen kaikki sisällä olleet panttivangeiksi. Panttivankien joukossa oli myös pääministeri Robinson. Parlamentin lisäksi vallankaappaajat ottivat haltuunsa paikallisen televisioaseman. Trinidad and Tobago Television on maan ainoa televisioasema. Aseman lähtystä hyväksi käyttäen Jamaat al Muslimeenin johtaja Yasin Abu Bakr ilmoitti, että maan hallitus oli syösty vallasta. Maan pääkaupunki Port of Spainissa alkaneiden alkaneiden väkivaltaisuuksien ja ryöstelyn takia maahan julistettiin hätätila 28. heinäkuuta. Vallankaappaajien kanssa aloitettiin neuvottelut ja kun maan pääministeri Robinson oli allekirjoittanut sopimuksen heidän armahtamisestaan kaappaajat antautuivat 1. elokuuta.


text: Vallankaappausyrityksen aikana oli kuollut yhteensä 24 henkilöä, heidän joukossaan maan parlamentin jäsen Leo Des Vignes. Port of Spainin kaupunki kärsi merkittäviä vahinkoja. Pääministeri Robinsonia ammuttiin kaappauksen aikana jalkaan. Armahdussopimuksesta huolimatta vallankaappaajat pidätettiin heidän antautumisensa jälkeen, mutta heidät vapautettiin myöhemmin maan korkeimman oikeuden päätöksellä.


title: Tibor Gruborovics

text: Tibor Gruborovics (s. 9. elokuuta 1959 Kiskunhalas, Unkari) on unkarilainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja, joka tunnettiin erityisesti vapaapotkuistaan.


title: Tibor Gruborovics

text: Gruborovics pelasi juniorina Pécsi MFC:ssä, Véméndi Kinisz SK:ssa sekä Komlói Banyasz SK:ssa. Hän esiintyi Unkarin pääsarjassa yhteensä 140 kertaa ja teki 15 maalia kuuden kauden aikana MTK-VM SK:ssa, SZEOL AK:ssa sekä Békéscsaba ESSC:ssa. Gruborovics oli Békéscsabassa mukana voittamassa Unkarin cup-finaalia 1988, ollen ratkaisevassa roolissa tekemällä ottelun voittomaalin vapaapotkusta. Kaudeksi 1989 hän siirtyi SM-sarjassa pelanneeseen Mikkelin Palloilijoihin.


title: Tibor Gruborovics

text: Gruborovics oli avainpelaajia MP:n voittaessa ensimmäiset SM-mitalinsa kahteenkymmeneen vuoteen 1990 ja 1991. Hän pelasi Mikkelissä 177 pääsarjaottelussa ja onnistui maalinteossa 20 kertaa kausina 1989–1995. Vuonna 1996 Gruborovics siirtyi Mikkelin Palloilijoiden päävalmentajaksi. Kausi päättyi kuitenkin pettymykseen MP:n sijoittuessa sarjassa viimeiseksi ja pudoten Ykköseen. Gruborovics ei jatkanut toimessaan, mutta palasi joukkueeseen pelaajana ja esiintyi Ykkösessä yhdeksässä ottelussa. Kausina 1999–2000 hän pelasi Kolmosta Warkauden Pallossa ja Kakkosta Mikkelin Pallossa.


title: Tibor Gruborovics

text: Edustusjoukkueen päävalmentajana Gruborovics toimi seuraavan kerran Kakkoseen kaudelle 2004 nousseessa Mikkelin Kissoissa. Joukkue vältti karsijan paikat sijoittumalla itälohkossa yhdeksänneksi, mutta Gruborovicsin sopimusta ei jatkettu. Kaudella 2005 hän Kolmosessa Hiirolan Hakan päävalmentajana. Vuosina 2007–2008 Gruborovics valmensi saman sarjatason Savilahden Urheilijoita. Joulukuussa 2008 hänet palkattiin Naisten Kolmosessa pelanneeseen Porrassalmen Urheilijoihin. Ensimmäisellä kaudellaan Gruborovics onnistui nostamaan joukkueen Kakkoseen, jossa hän valmensi sitä seuraavat kolme vuotta.


title: Tibor Gruborovics

text: Kaudeksi 2013 Gruborovics palasi takaisin miesten sarjoihin ja aloitti toista kertaa nyt Kakkosessa pelanneen Mikkelin Palloilijoiden päävalmentajana. Kahtena vuotenaan MP:ssä hän johdatti joukkueen itälohkon perättäisille toisille sijoille, jääden täpärästi molempina kausina lohkovoitosta ja paikasta nousukarsinnoissa.


title: Tibor Gruborovics

text: Gruborovicsin poika Tamás on myös ammattilaisjalkapalloilija.


title: Mandy Gaynor

text: Mandy Gaynor (oikealta nimeltään Amanda Ashley, o.s. Gaynor) on Apulanta-yhtyeen ensimmäinen basisti. Hän on kotoisin Uticasta New Yorkista ja toimi Apulannan basistina vaihto-oppilasvuonnaan 1992–1993. Hän soittaa yhtyeen ensimmäisellä EP-levyllä Mikä ihmeen Apulanta?, jonka kappaleen "Silmämuna" hän on sanoittanut. Basson lisäksi hän soittaa levyllä pasuunaa. Vaihto-oppilasvuoden päätyttyä yhtyeeseen liittyi Tuukka Temonen, jonka perheessä Gaynor oli asunut vaihto-oppilasvuotensa viimeiset ajat. Myöhemmin Gaynor opiskeli hammaslääketiedettä Pennsylvanian yliopistossa ja on työskennellyt lasten hammaslääkärinä Kentuckyssa.


title: Ohjelmiston julkaisuelinkaari

text: Ohjelmiston julkaisuelinkaari tarkoittaa ohjelmistonkehityksessä ohjelmiston eri valmiusasteessa olevien versioiden julkaisua tuotteen elinkaaren aikana. Elinkaaren tuloksena on vakaan version julkaisu, sekä mahdollisia päivityksiä tähän. Kun ohjelmistokehittäjä lopettaa ohjelmiston päivittämisen, jakelun ja muun tuen koittaa ohjelmiston elinkaaren loppu (EOL eli End-Of-Life). Ohjelmiston käyttö saattaa kuitenkin edelleen jatkua. Tyyppillisesti kullekin vakaalle ns. pääversiojulkaisulle on oma julkaisuelinkaari.


title: Ohjelmiston julkaisuelinkaari

text: Usein alpha- ja beetaversiot ovat julkaisua edeltäviä testiversioita, joita jaetaan suljetulle käyttäjäryhmälle koekäyttöön. Alfavaiheessa oleva ohjelma on usein pelkkä runko valmiista sovelluksesta, kun taas beetavaiheessa ohjelma on jokseenkin lopullisen tuotteen näköinen. Joidenkin määritelmien mukaan (esimerkiksi Royce) alfaversiossa on noin 70 % lopullisen ohjelmistotuotteen toiminnallisuudesta, kun taas beetaversiossa on noin 95 %.Alfa- ja beetaversiot liittyvät läheisesti alfa- ja beetatestaukseen.


title: Ohjelmiston julkaisuelinkaari

text: Avoimessa ohjelmistonkehityksessä jo alfa ja beeta versiot, usein koko lähdekoodi, on periaatteessa kenen tahansa saatavilla.


title: Ohjelmiston julkaisuelinkaari

text: Suljetussa ohjelmistonkehityksessä alfatestaus suoritetaan usein rajoitetussa joukossa, lähinnä ohjelmiston kehittäjän organisaatiossa. beetatestaus suoritetaan sitten vaikkapa asiakkaan tiloissa. Beetatestauksessa kehittäjätiimiä suurempi ryhmä tavallisia käyttäjiä pyrkii paikallistamaan sovelluksesta siihen jääneet virheet sekä lapsukset, jotta siitä voidaan julkaista release candidate -versio laajempaa testausta varten.


title: Ohjelmiston julkaisuelinkaari

text: Julkisessa beetatestauksessa tietokonesovellus julkaistaan kaikkien saataville. Julkisen beetatestauksen hyviin puoliin lukeutuu huomattavasti isompi ryhmä testaajia, ja tämän myötä suurempi todennäköisyys ohjelmointivirheiden paljastumiselle. Haittapuoliin lukeutuu mahdollisuus teollisuusvakoiluun sekä testaajien määrään suhteutettuna pieni palauteprosentti.


title: Ohjelmiston julkaisuelinkaari

text: Aivan kuten julkisessa beetatestauksessakin, myös rajatun beetatestauksen ryhmä otetaan testaajaryhmän tai yrityksen ulkopuolelta. Rajatussa testausryhmässä beetatestaajat pystytään profiloimaan tarkemmin, ja profiloinnin perusteella heidän antamaansa palautetta voidaan kohdistaa tietokonesovelluksen tiettyyn osa-alueeseen paremmin.


title: Ohjelmiston julkaisuelinkaari

text: Rajatun beetatestauksen hyviin puoliin lukeutuu tarkemmat virhekuvaukset sekä pienempi riski teollisuusvakoilulle. Haittapuoliin taas rajatun testausryhmän pienuus sekä sen myötä määrällisesti vähäisempi palaute sovelluksen toimivuudesta.


title: Ilman kavaluutta

text: Ilman kavaluutta on suomalainen television minisarja vuodelta 1996. Tekemänsä henkilökohtaisen velkatakauksen vuoksi vaikeuksiin joutuneesta nuoresta naisesta kertovan sarjan on käsikirjoittanut Tove Idström ja ohjannut Peter Lindholm. Sen tarina sai vaikutteita Suomen 1990-luvun alun laman monille aiheuttamista taloudellisista vaikeuksista.


title: Ilman kavaluutta

text: Ennen 1990-luvun lamaa lainaa sai pankista lainaa lähes olemattomilla takuilla. Moni tuli kirjoittaneeksi nimensä takauspaperiin seurauksia miettimättä.


title: Ilman kavaluutta

text: Ilman kavaluutta -sarja kertoo itsenäisestä naisesta, joka joutuu maksamaan entisen poikaystävänsä pankkilainan. Paula ei niele kohtaloaan kakistelematta, vaan pistää myös miehen maksamaan. Koston keskellä hän huomaa, että väärintekijä onkin joku paljon isompi kuin entinen rakastettu. Kuka tai mikä onkaan Paula koston kohde?


title: Ilman kavaluutta

text: Neliosainen sarja on TV1 Draamaohjelmien tuotanto vuodelta 1996.


title: Ilman kavaluutta

text: Ilman kavaluutta -sarjan kaikki jaksot ovat katsottavissa Yle Areenassa maaliskuusta 2018 maaliskuuhun 2019 saakka. Sarjat ovat osa Toivottujen arkistodraamojen julkaisua.


title: Ilman kavaluutta

text: Nuori opettaja Paula (Niina Nurminen) on mennyt takaamaan pankin myöntämän lainan entiselle miesystävälleen Ilkalle (Vesa Vierikko), vastuuttomalle ja menevälle valokuvaajalle, jolla ei ole aikomustakaan maksaa velkaansa. Paula joutuu maksajaksi ja yrittää selviytyä tekemällä montaa eri työtä. Hän aloittaa kostoretken Ilkkaa ja lainan antanutta pankkia vastaan. Kirjapainon siivoojana hän keksii juonen häneltä rahaa vaativaa joustamatonta pankkia vastaan.


title: Ilman kavaluutta

text: Jakso 1: "Omavelkaisena takaajana"


title: Ilman kavaluutta

text: Opettajana työskentelevä Paula on taannut entisen poikaystävänsä lainan ja joutuu yllättäen sen maksajaksi. Neuvottelut pankin ja Ilkan kanssa eivät tuota tulosta. Paula hankkii tietokoneen.


title: Ilman kavaluutta

text: Jakso 2: "Kunnianvastaisissa ja arvottomissa olosuhteissa"


title: Ilman kavaluutta

text: Paula joutuu taloudelliseen ahdinkoon laina- ja korkokulujen takia. Hän päättää kostaa ja laittaa syylliset maksamaan tavalla tai toisella. Työpaikka kirjapainon siivoojana avaa jännittävän mahdollisuuden. Paula lainaa kirjastosta tietokonekirjoja.


title: Ilman kavaluutta

text: Jakso 3: "Neuvokas ja rohkea"


title: Ilman kavaluutta

text: Pankissa tapahtuu outoja. Valitettavasti myös ulkopuoliset joutuvat osallisiksi tapahtumiin. Pankin turvallisuuspäällikön epäilykset heräävät. Paula tutustuu pankin järjestelmäpäällikköön.


title: Ilman kavaluutta

text: Jakso 4: "Yhdeksän syntiä anteeksi"


title: Ilman kavaluutta

text: Paulan täytyy saada toteutettua kostosuunnitelma nopeasti, sillä kaikki uhkaa paljastua. Paula tapaa Ilkan luona illallisen merkeissä.


title: Chad Hodge

text: Chad Hodge (s. 1977) on yhdysvaltalainen käsikirjoittaja ja tuottaja. Hän on tunnettu sarjoistaan "Runaway" ja "Wayward Pines". Hän on juuri käsikirjoittamassa sarjoja "The Darkest Minds" ja "Anita". Hän on käsikirjoittanut myös sarjoja "All About Us" (2001), "Pelastaja (2003 - 2004), Veritas: The Quest (2004) ja The Playboy Club (2011)" sekä TV-elokuvista "Lemmen pelisäännöt (2003)" ja "I Want To Marry Ryan Banks (2004)."


title: John Doman

text: John Doman (s. 9. tammikuuta 1945 Philadelphia, Pennsylvania) on yhdysvaltalainen näyttelijä. Hänet tunnetaan muun muassa rooleistaan rikosylikomisario William Rawlsina HBO:n rikossarjassa "Langalla" (2002–2008), Rodrigo Borgiana "Borgia"-sarjassa sekä Carmine Falconena "Gotham"-sarjassa.


title: Frankie Faison

text: Frankie Russel Faison (s. 10. kesäkuuta 1949 Newport News, Virginia), käyttää usein nimeä Frankie R. Faison, on yhdysvaltalainen näyttelijä, joka tunnetaan parhaiten poliisipäällikkö Ervin Burrellin roolistaan HBO:n rikossarjassa "Langalla".


title: Wayward Pines

text: Wayward Pines on vuonna 2015 esitetty yhdysvaltalainen televisiosarja. Sen loi Chad Hodge Blake Crouchin samannimisen romaanitrilogian pohjalta. 10-osainen sarja adaptoi pääpiirteissään koko trilogian.


title: Wayward Pines

text: Sarjan ensiesitys oli sekä Yhdysvalloissa että muualla maailmassa 14. toukokuuta 2015. Suomessa sarjaa on esitetty FOX-televisiokanavalla.


title: Wayward Pines

text: FOX ilmoitti ensin, ettei sarja saa toista tuotantokautta, mutta joulukuussa 2015 ilmoitettiin toisesta kaudesta, joka esitetään kesällä 2016.


title: Wayward Pines

text: Sarja kertoo salaisen palvelun agentista, joka lähtee etsimään kahta kadonnutta agenttia ja päätyy pieneen Wayward Pinesin kaupunkiin. Pian hän ymmärtää, ettei ehkä koskaan lähde Wayward Pinesista, ainakaan elävänä.


title: Wood Harris

text: Sherwin David ”Wood” Harris (s. 17. lokakuuta 1969 Chicago, Illinois) on yhdysvaltalainen näyttelijä, joka tunnetaan roolistaan Avon Barksdalena rikossarjassa "Langalla".


title: Deirdre Lovejoy

text: Deirdre Lovejoy (s. 30. kesäkuuta 1962 Abilene, Texas) on yhdysvaltalainen näyttelijä, joka tunnetaan parhaiten roolistaan asianajaja Rhonda Pearlmanina rikossarjassa "Langalla".


title: Wendell Pierce

text: Wendell Edward Pierce (s. 8. joulukuuta 1966 New Orleans, Louisiana) on yhdysvaltalainen näyttelijä, joka tunnetaan parhaiten roolistaan rikosetsivä Bunk Morelandina HBO:n rikossarjassa "Langalla". Vuonna 2016 hän näytteli rehtori Burria komediaelokuvassa "Bad Moms".


title: Andre Royo

text: Andre Royo (s. 18. heinäkuuta 1968 Bronx, New York) on yhdysvaltalainen näyttelijä ja tuottaja, joka tunnetaan parhaiten roolistaan Bubblesina rikossarjassa "Langalla".


title: Malmin hautausmaan rautatie

text: Malmin hautausmaan rautatie oli Helsingissä Malmin rautatieasemalta Malmin hautausmaalle vuosina 1895–1954 johtanut noin kahden kilometrin pituinen rautatien haararata.


title: Malmin hautausmaan rautatie

text: Malmin hautausmaa sijaitsee Helsingistä itään ja pohjoiseen johtaneen vanhan päätien varrella, joka kulki sen ohi nykyisen Pihlajamäentien kohdalla. Koska vuonna 1894 käyttöön otettu hautausmaa kuitenkin oli melko kaukana kaupungin silloisen alueen ulkopuolella, sinne järjestettiin ratayhteys rakentamalla Malmin asemalta sinne johtava pistoraide.


title: Malmin hautausmaan rautatie

text: Säännöllinen junaliikenne käynnistyi jo helmikuussa 1895. Kuljetuksia hautausmaalle oli ensin kahdesti, sittemmin viidesti viikossa. Junassa oli aina kaksi ruumisvaunua vainajille ja neljä henkilövaunua saattoväelle, papeille ja hautausmaalla vieraileville. Ruumisjunat lähtivät Malmille alkujaan Töölön tavara-aseman laidalla sijainneelta ruumisasemalta tai Leppäsuon ruumishuoneelta, kunnes Harjun ruumishuone Aleksis Kiven kadulla valmistui 1921.


title: Malmin hautausmaan rautatie

text: Malmin hautausmaalla ei ollut omaa junasuorittajaa, vaan junat liikkuivat Malmin asemapäällikön vastuulla. Malmin asemalla oli omat opastimet tätä rataa varten ja aseman opastintaulussa erilliset merkinnät. Hautausmaalle rakennettiin 1897 yhä jäljellä oleva asemarakennus, joka tarkkaan ottaen oli pelkkä odotussali: siellä ei ollut lipunmyyntiä eikä junasuoritusta, joista huolehti junan konduktööri. Junalipuissa oli risti hautausmaajunan merkkinä, ja seurakuntayhtymä sai lipputulot. Liikennöitsijänä toimivat Valtion rautatiet.


title: Malmin hautausmaan rautatie

text: Erikoisuutena radan liikennöintiohjeista mainitaan, että veturien oli mentävä hautausmaan raiteille mahdollisimman vähillä höyryillä, ettei varoventtiili olisi alkanut puhaltaa hautausmaalla oltaessa. Se olisi nimittäin voinut häiritä hautajaisia.


title: Malmin hautausmaan rautatie

text:
Toisen maailmansodan jälkeen tästä järjestelystä kuitenkin luovuttiin.
Rata poistettiin käytöstä vuonna 1954 ja Harjun ruumishuone muutamaa vuotta myöhemmin. Osa radasta toimi jonkin aikaa Osuusliike Elannon Teerikukontien varaston pistoraiteena, mutta nyttemmin kiskot on purettu.


title: Malmin hautausmaan rautatie

text: Ratapenger on yhä olemassa, siinä kulkee nykyään pyörätie. Samoin hautausmaan aidassa on yhä portti, josta junat aikoinaan kulkivat. Entinen Harjun ruumishuone toimii nykyään nuorisotalona.


title: Sonja Sohn

text: Sonja Sohn (oik. Sonja Williams, s. 9. toukokuuta 1964 Newport News, Virginia) on yhdysvaltalainen näyttelijä, joka tunnetaan parhaiten roolistaan rikosetsivä Kima Greggsina rikossarjassa "Langalla" ja rikosetsivä Samantha Bakerin roolistaan ABC:n draamasarjassa "Totuuden anatomia".


title: Clarke Peters

text: Clarke Peters (s. 7. huhtikuuta 1952 New York) on yhdysvaltalainen näyttelijä ja muusikko, joka tunnetaan parhaiten roolistaan rikosetsivä Lester Freamonina rikossarjassa "Langalla", ja roolistaan Albert ”Big Chief” Lambreaux’na draamasarjassa "Treme".


title: Super Stardust

text: Super Stardust on suomalaisen Bloodhousen kehittämä shoot ’em up -videopeli, jonka Team 17 julkaisi Amigalle vuonna 1994. "Amiga Power" -lehti arvioi sen kaikkien aikojen 26. parhaaksi Amiga-peliksi.


title: Super Stardust

text: Ensimmäiset suomalaiset videopeliyritykset, Terramarque ja Bloodhouse, perustettiin vuonna 1993. Bloodhouse julkaisi heti perustamisvuotenaan arvostelumenestykseksi nousseen "Stardust"-pelin Amiga 500:lle. Vuonna 1995 yritykset fuusioituivat muodostaen Housemarquen, jonka toimisto perustettiin Punavuoreen Helsinkiin. Yritys sai heti julkaisusopimukset "Muukalaisten yöhön" ja "Super Stardustiin". Team 17 julkaisi "Super Stardustin" Amiga 1200:lle, ja peli käännettiin myös Amigan CD32-konsolille – näin siitä tuli samalla ensimmäinen suomalainen konsolipeli.


title: Super Stardust

text: Pelin PC-version nopeasti päivittyvä grafiikka sai kiitosta "Pelit"-lehden ennakossa 1996. Varsinaisessa arvostelussa kehuttiin pelin räjähtäviä toimintakohtauksia ja koukuttavuutta. 3D-kohtauksia kutsuttiin pelillisesti tylsiksi, vaikkakin näyttäviksi.


title: Saori Ariyoshi

text: Saori Ariyoshi (s. 1. marraskuuta 1987) on japanilainen jalkapalloilija, pelipaikaltaan puolustaja. Japanin naisten jalkapallomaajoukkueessa hän on pelannut 41 maaottelua helmikuusta 2012 alkaen ja tehnyt niissä yhden maalin.


title: Saori Ariyoshi

text: Ariyoshi kuului Japanin MM-hopeaa saavuttaneeseen maajoukkueeseen MM-kilpailuissa 2015. Hän pelasi kuudessa Japanin seitsemästä ottelusta täydet minuutit ja teki joukkueensa ensimmäisen maalin 2–1-voittoon päättyneessä neljännesvälieräottelussa Alankomaita vastaan.


title: Timo Mäkeläinen

text: Timo Olli Tapani Mäkeläinen (s. 1940) on suomalainen matemaatikko ja emeritusprofessori. Hän oli Helsingin yliopiston sovelletun matematiikan professori vuodesta 1973. Hänen tutkimusalaansa on matemaattinen tilastotiede.


title: Yuika Sugasawa

text: Yuika Sugasawa (s. 5. lokakuuta 1990) on japanilainen jalkapalloilija, pelipaikaltaan hyökkääjä. Japanin naisten jalkapallomaajoukkueessa hän on pelannut 34 maaottelua tammikuusta 2010 alkaen ja tehnyt niissä kymmenen maalia.


title: Yuika Sugasawa

text: Sugasawa saavutti MM-hopeaa 2015. Hän pelasi turnauksessa kolmessa alkulohko-ottelussa ja pääsi kentälle myös loppuottelun ensimmäisellä jaksolla Japanin ollessa Yhdysvaltoja vastaan tappiolla maalein 1–4 (ottelu päättyi 2–5). Sugasawa teki voittomaalin lukemiin 2–1 päättyneessä alkulohko-ottelussa Kamerunia vastaan.


title: Ranskan ympäriajo 2015

text: Ranskan ympäriajo 2015 oli järjestyksessään 102. maantiepyöräilyn Ranskan ympäriajo. Se alkoi Alankomaiden Utrechtista 4. heinäkuuta ja päättyi Pariisiin 26. heinäkuuta 2015. Kilpailu muodostui 21 etapista, yhteispituudeltaan 3 358,3 kilometriä.


title: Ranskan ympäriajo 2015

text: Chris Froome voitti kilpailun minuutin ja 12 sekunnin erolla Nairo Quintanaan, Alejandro Valverde sijoittui kolmanneksi. Peter Sagan voitti pistekilpailun, Chris Froome mäkikirikilpailun, Nairo Quintana nuorten kilpailun ja Movistar Team joukkuekilpailun. Kilpailun yritteliäimmäksi ajajaksi valittiin Romain Bardet.


title: Ranskan ympäriajo 2015

text: Kilpailuun osallistui kaikkiaan 22 joukkuetta.Kilpailun suurimpina ennakkosuosikkeina pidettiin vedonlyöntitoimistojen mukaan Nairo Quintanaa, Chris Froomea, Vincenzo Nibalia ja Alberto Contadoria. Seuraavina ennakkokaavailuissa olivat Thibaut Pinot, Tejay van Garderen, Joaquim Rodríguez ja Alejandro Valverde.


title: Ranskan ympäriajo 2015

text: Lähde:


title: Ranskan ympäriajo 2015

text:
Etapit 1–11 Ranskan ympäriajossa 2015Etapit 12–21 Ranskan ympäriajossa 2015
Lähde: Pro Cycling Stats
Lähde: Le Tour


title: Mäkelänkosken voimalaitos

text: Mäkelänkoski on vesivoimala Lapualla Lapuanjoessa. Sen on rakennuttanut Lapuan Sähkö vuonna 1937. Sen putous on 9,0 metriä ja teho 0,7 MW. Voimalaitoksen omistaa Koskienergia Oy.


title: Tabea Kemme

text: Tabea Kemme (s. 14. joulukuuta 1991) on saksalainen jalkapalloilija, pelipaikaltaan puolustaja. Hän on pelannut Saksan naisten maajoukkueessa 47 maaottelua marraskuusta 2013 alkaen ja tehnyt niissä kuusi maalia.


title: Tabea Kemme

text: Kemme voitti alle 20-vuotiaiden maailmanmestaruuden 2010 ja saavutti alle 17-vuotiaiden MM-kisoissa pronssia 2008. Naisten MM-kilpailuissa 2015 hän pelasi avauskokoonpanossa kuudessa Saksan seitsemästä ottelusta.


title: Tabea Kemme

text: Seuratasolla Kemme edustaa 1. FFC Turbine Potsdamia.


title: Antti Mäki

text: Antti Mäki (1904–14. marraskuuta 1985) oli suomalainen maataloudentutkija ja professori. Hän oli Helsingin yliopiston maanviljelystalouden professori 1950–1971. Hänen tutkimusalaansa olivat pakkolunastuksen vaikutus, maatalouden rakennusolot ja maatalouspolitiikka.


title: Antti Mäki

text: Helsingin Viikissä sijaitseva Antti Mäen kuja on nimetty Antti Mäen mukaan.


title: Amor ampuu ohi

text: Amor ampuu ohi on suomalainen lyhytelokuva vuodelta 1990. Sen on ohjannut Marjo Valve ja käsikirjoittanut Valve yhdessä Raija Talvion kanssa. Elokuvan tuotti Anssi Mänttärin Reppufilmi Oy sekä MTV:n teatteritoimitus.


title: Amor ampuu ohi

text: Nukketeatterin maailmaan sijoittuva, 47 minuutin mittainen romanttinen komediaelokuva sai laatutukea sekä vuoden 1990 Tampereen lyhytelokuvajuhlilla kotimaisen sarjan erikoispalkinnon.


title: Euroopan kaukovaellusreitistö

text: Euroopan kaukovaellusreitistö muodostuu useasta Euroopassa sijaitsevasta pitkästä vaellusreitistä. Ne kulkevat usean valtion halki ja ovat tyypillisesti useita tuhansia kilometrejä pitkiä. Kaukovaellusreittejä on kaksitoista ja niitä kulkee itä–länsi- ja etelä–pohjoinen-suunnissa. Reitistön on perustanut Euroopan vaellusliitto ("European Ramblers' Association"), jonka jäsenet vastaavat reitin merkitsemisestä ja huollosta. Reitit seuraavat pääasiassa olemassa olevia eri valtioiden alueella sijaitsevia vaellusreittejä.


title: Euroopan kaukovaellusreitistö

text: Suomen läpi kulkee kaksi kaukovaellusreittiä, E6 ja E10. E6:n osuus Suomen alueella alkaa Kilpisjärveltä ja päättyy Turkuun, josta se jatkuu Ruotsiin ja Tanskaan. E10 puolestaan kulkee Nuorgamista Hankoon ja edelleen Saksaan. Molemmat reitit hyödyntävät muun muassa UKK-reittiä.


title: Lauri Tuomilehto

text: Lauri Joonatan Tuomilehto (s. 11. tammikuuta 1999 Helsinki) on suomalainen pikajuoksija, joka kilpailee pääosin 100 metrin juoksussa. Hän edustaa Porvoon Akillesta ja häntä valmentaa Lars Fagerholm.


title: Lauri Tuomilehto

text: Tammikuussa 2015 Tuomilehto juoksi 60 metrillä ennätyksekseen 6,83. Aika oli 16-vuotiaiden Suomen ennätys. Jämsänkosken pikajuoksukarnevaaleilla kesäkuussa 2015 Tuomilehto juoksi 17-vuotiaiden kilpailussa matkalla tuulituloksen 10,54.


title: Lauri Tuomilehto

text: Heinäkuussa 2015 Euroopan nuorten olympiafestivaaleilla Tbilisissä Tuomilehto juoksi 100 metrin alkuerässä ennätyksensä 10,60, joka oli myös 16-vuotiaiden Suomen ennätys. Loppukilpailussa hän sijoittui toiseksi ajalla 10,82.


title: Lauri Tuomilehto

text: SM-viesteissä Tuomilehto on saanut kultaa 4 × 100 metrin viestijuoksussa vuosina 2016 ja 2017 Borgå Akilleksen joukkueessa.


title: Lauri Tuomilehto

text: Tuomilehto on järjestyksessä kymmenes HS-urheilun Vuoden lupaus (2014).


title: Tupla-karate juustolla

text: Tupla-karate juustolla (engl. "Wheels on Meals") on vuonna 1984 ensi-iltansa saanut elokuva, jonka ohjasi Sammo Hung. Elokuvan pääosassa ovat Jackie Chan, Sammo Hung ja Yuen Biao. Elokuva sai vuonna 1985 jatko-osan "First Mission".


title: Tupla-karate juustolla

text: Thomas (Jackie Chan) ja David (Yuen Biao) ovat serkukset, jotka kuljettavat pakettiautolla pikaruokaa Barcelonassa. Ruoan toimittaa Thomas, joka ryntää ympäri aukiota rullalaudalla. Pyöräjengin häätämisen jälkeen he jatkavat liiketoimintaa normaalisti.


title: Tupla-karate juustolla

text: He menevät vierailulle mielisairaalaan, sillä Davidin isä on siellä ja törmäävät Sylviaan joka on Davidin isän tyttöystävä. Thomas kannustaa Davidia pyytämään tätä treffeille.


title: Tupla-karate juustolla

text: Myöhemmin pakettiautolla jolla ruokaa tarjoillaan Thomas törmää Sylviaan joka esittää olevansa prostituoitu. Oikeasti Sylvia on kuitenkin taskuvaras ja ryöstää miehen makuuhuoneessa ja juoksee pakettiautolle.


title: Tupla-karate juustolla

text: Sekä Thomas että David ovat ihastuneet häneen. Mutta annettuaan tämän pysyä näiden asunnossa sinä yönä he heräävät ja huomaavat että heidän rahansa ovat kadonneet. Seuraavana päivänä he törmäävät Mobyyn (Sammo Hung), kömpelöön yksityisetsivään, joka seuraa myös Sylviaa. Myöhemmin he tajuavat, että rikollisjengi yrittää ryöstää Sylvian. David, Thomas ja Moby voittavat rikolliset itämaisella taistelulla. Lopussa Sylvia etsii kesätyötä ja Moby pyytää heitä liittymään yksityisetsiviin. Thomas ja David kieltäytyvät.


title: Mostafa Hicham Al-Gamal

text: Mostafa Hicham Al-Gamal (s. 1. lokakuuta 1988 Giza) on egyptiläinen moukarinheittäjä. 191 senttimetriä pitkä ja 96 kilogrammaa painava Al-Gamal edustaa Al-Ahly-seuraa.


title: Mostafa Hicham Al-Gamal

text: Al-Gamal oli mukana vuoden 2012 kesäolympialaisissa Lontoossa, jossa hän jäi karsintaan. Myös vuoden 2011 MM-kilpailuissa Daegussa Al-Gamal koki saman kohtalon. Vuoden 2015 MM-kilpailuissa Pekingissä hän oli finaalin seitsemäs tuloksella 76,81. Afrikan-mestaruuskilpailuista hänellä on yksi kulta, yksi hopea ja kaksi pronssia. Afrikan kisoista Al-Gamal on saavuttanut kaksi kultaa ja Välimeren kilpailuista yhden kullan. Hän oli toinen maanosien cupissa 2014.


title: Mostafa Hicham Al-Gamal

text: Al-Gamal on kilpaillut myös useasti Suomessa ja voittanut muun muassa vuoden 2015 Kaustisen moukarikarnevaalit.


title: Tuhlaajapoika (vuoden 1992 elokuva)

text: Tuhlaajapoika on suomalainen draamaelokuva vuodelta 1992. Sen on käsikirjoittanut Iiro Küttner ja ohjannut Veikko Aaltonen. Elokuvan pääosia näyttelevät Hannu Kivioja, Esko Salminen ja Leea Klemola. Elokuvan tuottajana toimi Aki Kaurismäki.


title: Tuhlaajapoika (vuoden 1992 elokuva)

text:
Keski-ikäinen psykiatri (Salminen) kietoo vankilasta vapautuneen pikkurikollisen Esan (Kivioja) omaan sadomasokistiseen valtapiiriinsä. Esa alkaa hakata Lindströmiä tämän pyynnöstä - rahasta. Lindström alkaa tarjota Esalle huumaavia lääkkeitä, ja kietoo hänet seittiin. Lopulta he kohtaavat vankilassa jossa Esa on vangittuna tyttöystävänsä Lauran murhasta, ja Lindström alkaa tehdä Esalle asioita joita hän "pienuuttaan" jätti tekemättä itse Lindströmille.
Käsikirjoittaja Iiro Küttnerin mukaan ”elokuvassa on kysymys siitä, että jos et itse uskalla elämältäsi mitään haluta, aina löytyy joku, joka haluaa puolestasi. Ja luoja sinua silloin auttakoon.”


title: Tuhlaajapoika (vuoden 1992 elokuva)

text: "Tuhlaajapoika" perustuu käsikirjoitukseen, joka sai epävirallisen toisen sijan Elokuvasäätiön vuonna 1990 järjestämässä käsikirjoituskilpailussa. Parhaana palkittiin teksti, josta syntyi elokuva "Veturimiehet heiluttaa." Iiro Küttnerin mukaan monet ohjaajat olivat kiinnostuneita käsikirjoituksen väkivaltateemoista, mutta Veikko Aaltonen oli ainoa joka näki tarinassa piilevän huumorin. Aaltosen yhteistyö Küttnerin ja Hannu Kiviojan kanssa jatkui elokuvassa "Isä meidän" (1993).


title: Tuhlaajapoika (vuoden 1992 elokuva)

text: "Tuhlaajapojan" tekijät palkittiin neljällä Jussi-palkinnolla: paras elokuva, paras käsikirjoitus (Küttner), paras miessivuosa (Salminen) ja paras musiikki (Mauri Sumén). Elokuva sai palkintoja myös Gijónin, Lyypekin, Rouenin ja Haugesundin filmijuhlilla.


title: Alan Cavalcanti

text: Alan Ferreira Marcelo Cavalcanti (eli "Alan", s. 21. kesäkuuta 1975 João Pessoa, Brasilia) on brasilialaissyntyinen portugalilainen beachfutispelaaja. Hän edustaa brasilialaista Botafogoa ja Portugalin beachfutismaajoukkuetta. Pelipaikaltaan 172 senttimetriä pitkä ja 60 kilogrammaa painava vasenjalkainen Alan on hyökkääjä.


title: Alan Cavalcanti

text: Alan on voittanut kaksi MM-kultaa Portugalin paidassa, vuosina 2001 ja 2015. Vuonna 2001 hän oli kisojen paras maalintekijä ja vuonna 2015 hänet palkittiin Silver Ballilla turnauksen toiseksi parhaana pelaajana. MM-hopeaa hänellä on vuosilta 1999, 2002 ja 2005 sekä pronssia vuosilta 2003, 2004, 2008, 2009 ja 2011. Alan on voittanut maajoukkueen kanssa myös neljästi BSWW Mundialiton ja Euro Beach Soccer Leaguen sekä kuudesti Euro Beach Soccer Cupin. Vuonna 2013 Alan oli Mundialiton paras pelaaja. Vuoden 2015 Euroopan kisoissa hän oli mukana saavuttamassa pronssia.


title: Alan Cavalcanti

text: Alan on edustanut nykyistä seuraansa Botafogoa vuodesta 2011 asti. Hän on pelannut myös Venäjällä, Italiassa ja Portugalissa. Alan on voittanut Italian mestaruuden kolme kertaa.


title: Arto Häilä

text: Aarto Kalevi (Arto) Häilä (vuoteen 1964 Ihanaranta; 3. huhtikuuta 1942 Lohja – 9. toukokuuta 2018 Helsinki) oli suomalainen kääntäjä. Hän työskenteli toimittajana muun muassa "Helsingin Sanomissa" ja kaunokirjallisuuden freelance-suomentajana vuodesta 1975.


title: Soussen isku

text: Soussen isku tapahtui Port El Kantaouissa, noin 10 kilometriä pohjoiseen Tunisian Soussesta 26. kesäkuuta 2015. Aseistautunut mies hyökkäsi turistirannalle surmaten 38 ihmistä. Ääri-islamilainen terroristijärjestö Isis ilmoitti tehneensä iskun.


title: Tom Hanksin filmografia

text: Tom Hanks (s. 1956) on yhdysvaltalainen näyttelijä ja tuottaja, jolla on ollut mittava ura elokuvissa, televisiossa ja teatterissa.


title: ADAC Formula 4

text: ADAC Formula 4 () on vuonna 2015 käynnistynyt FIA:n hallinnoima Formula 4 -sarja, jonka kilpailut ajetaan pääosin Saksassa. Sarja sai alkunsa, kun se korvasi sitä edeltäneen ADAC Formel Masters -sarjan. Auton suunnittelee ja rakentaa italialainen Tatuus. Auton mallinimi on Tatuus F4-T014. Sen moottorina toimii 1.4 litran Abarth-turbo. Renkaat tulevat Pirelliltä. Pisteitä jaetaan jokaisessa kolmessa startissa kymmenelle parhaalle järjestyksessä 25, 18, 15, 12, 10, 8, 6, 4, 2, 1.


title: Maximilian Günther

text: Maximilian Günther (s. 2. heinäkuuta 1997 Oberstdorf) on saksalainen moottoriurheilija.


title: Maximilian Günther

text: Hän aloitti karting-uransa vuonna 2007 sijoittuen kyseisenä vuonna toiseksi Etelä-Saksan ADAC Kart Cup -luokassa. Vuonna 2010 hän voitti ADAC Kart Masters KF3 -luokan mestaruuden. Vuonna 2011 Günther aloitti kilpauransa Formula BMW Talent Cup -sarjassa saavuttaen neljä voittoa ja 14 palkintosijaa sijoittuen sarjan toiseksi. Vuonna 2012 Günther piti välivuoden kilpailuista kunnes siirtyi ADAC Formel Masters -sarjaan vuonna 2013. Hän saavutti sieltä kaksi voittoa, kahdeksan paalupaikkaa ja 11 palkintosijaa sijoittuen loppupisteissä toiseksi. Vuonna 2014 Günther jatkoi sarjassa saavuttaen neljä voittoa, viisi paalupaikkaa ja kymmenen palkintosijaa sijoittuen jälleen toiseksi. Vuonna 2015 Günther kilpaili Euroopan Formula 3 -sarjassa. Hän voitti yhden kilpailun ja saavutti sen lisäksi yhden kakkossijan ja 150 pistettä sijoittuen sarjassa kahdeksanneksi.


title: Maximilian Günther

text: Günther siirtyi kaudeksi 2018 ajamaan Formula 2 -sarjaan Arden International -talliin.


title: Brittany Borman

text: Brittany Borman (s. 1. heinäkuuta 1989 Festus, Missouri) on yhdysvaltalainen yleisurheilija, jonka päälaji on keihäänheitto.


title: Brittany Borman

text: Yhdysvaltojen olympiakarsinnoissa Eugenessa 1. heinäkuuta 2012 Borman heitti naisten keihäsfinaalissa 61,51 metriä viimeisellä heitollaan ja voitti karsintakilpailun. Se oli Bormanin uran ensimmäinen 61 metrin ylitys, ja tuolloin olympialaisten A-rajana olleen 61 metrin rikkouduttua hän pääsi mukaan olympiajoukkueeseen. Lontoon olympialaisissa Borman heitti karsinnassa parhaalla heitollaan 59,27 metriä eikä selviytynyt loppukilpailuun. Moskovan MM-kilpailuissa 2013 Borman karsiutui loppukilpailusta tuloksella 57,63. Pekingin MM-kisoissa 2015 hän oli 12:s.


title: Brittany Borman

text: Festuksen high schoolissa opiskellessaan Borman kilpaili kuulantyönnössä, kiekonheitossa, pituushypyssä, 100 metrin aitajuoksussa, kolmiloikassa ja korkeushypyssä. Valmistuttuaan high schoolista 2008 Borman sai yleisurheilumenestyksensä ansiosta stipendin Kalifornian yliopistoon. Siellä hänen aikeenaan oli luoda uraa seitsenottelijana suuresti ihailemansa Jackie Joyner-Kerseen tavoin. Siirryttyään yhden kauden jälkeen Oklahoman yliopistoon Borman kuitenkin päätti seitsenottelun sijaan keskittyä kiekon- ja keihäänheittoon. Hän voitti NCAA:n mestaruuden kiekonheitossa 2010 ja keihäässä vuosina 2010, 2011 ja 2012. Vuonna 2013 Borman voitti keihäänheiton Yhdysvaltain-mestaruuden tuloksella 60,91. Vuonna 2014 hän sijoittui maansa mestaruuskilpailuissa toiseksi tuloksella 62,05.


title: Brittany Borman

text: Bormanin henkilökohtainen ennätys keihäässä on Kawasakissa 10. toukokuuta 2015 heitetty 64,75 metriä. Kiekkoa hän on heittänyt parhaimmillaan 56,72 metriä Dentonissa 10. huhtikuuta 2010.


title: M-segmentti

text: M-segmentti on autojen kokoluokka eurooppalaisessa kokoluokituksessa, joka käsittää tila-autot.


title: M-segmentti

text: M-segmentin autoja ovat esimerkiksi Ford Galaxy, Citroën C4 Picasso ja Renault Scénic.


title: E-segmentti

text: E-segmentti on D-segmenttiä suurempi kokoluokka eurooppalaisessa autojen kokoluokituksessa. Luokkaan luetaan kuuluviksi edustusautot.


title: E-segmentti

text: E-segmentin autoja ovat esimerkiksi Mercedes-Benz E-sarja, Volvo S90/V90, BMW 5-sarja ja Audi A6.


title: Jackson Vroman

text: Jackson Vroman (6. kesäkuuta 1981 Laguna Creek, Kalifornia – 29. kesäkuuta 2015 Los Angelesin piirikunta, Kalifornia) oli yhdysvaltalainen, sittemmin myös Libanonin kansalaisuuden saanut, koripalloilija. Hän pelasi urallaan muun muassa NBA:ssa, Espanjassa ja Kiinassa sekä Libanonin maajoukkuessa.


title: Jackson Vroman

text: Vromanin varasi NBA:han 31. vuorolla Chicago Bulls. Hän ei kuitenkaan pelannut Bullsissa vaan kauden 2004–2005 Phoenix Sunsissa ja sitä seuraavan kauden New Orleans Hornetsissa. Tämän jälkeen Vroman pelasi muun muassa Espanjassa ja Kiinassa.


title: Jackson Vroman

text: Saatuaan Libanonin kansalaisuuden Vroman pelasi sen maajoukkueessa vuoden 2009 Aasian-mestaruuskilpailuissa ja vuoden 2010 MM-kilpailuissa.


title: Jackson Vroman

text: Vroman kuoli 29. kesäkuuta 2015 vain 34 vuoden ikäisenä. Hänet löydettiin kuolleena Kalifornian Los Angelesin piirikunnassa sijainneen kotinsa uima-altaasta. Vromanin isä Brett Vroman oli myös koripalloilija, joka pelasi urallaan NBA:n lisäksi muun muassa Suomessa.


title: F-segmentti

text: F-segmentti on autojen kokoluokka eurooppalaisessa kokoluokituksessa. Luokkaan luetaan kuuluviksi loistoautot.


title: F-segmentti

text: F-segmentin autoja ovat esimerkiksi Mercedes-Benz S-sarja, BMW 7-sarja, Audi A8, Lexus LS, Porsche Panamera ja Maserati Quattroporte.


title: J-segmentti

text: J-segmentti on kokoluokka eurooppalaisessa autojen kokoluokituksessa, joka käsittää maastoautot, katumaasturit ja crossoverit.


title: J-segmentti

text: Luokan pienemmän pään autoja ovat esimerkiksi crossover-mallit Nissan Qashqai, Opel Mokka ja Kia Sportage. Suurempia kalliimman luokan malleja edustavat esimerkiksi Volvo XC90 ja Range Rover.


title: Yuri Alvear

text: Yuri Alvear Orjuela (s. 29. maaliskuuta 1986 Jamundi, Valle del Cauca) on kolumbialainen judon maailmanmestari ja olympiamitalisti. Hän on kilpaillut 70 kg:n painoluokassa vuodesta 2007.


title: Yuri Alvear

text: Alvear saavutti hopeaa Rio de Janeiron olympialaisissa 2016 hävittyään loppuottelussa japanilaiselle Haruka Tachimotolle. Hän sai pronssia Lontoon olympialaisissa 2012 ja oli seitsemäs Pekingin olympialaisissa 2008. Hän voitti maailmanmestaruuden Rotterdamissa 2009 kukistettuaan loppuottelussa unkarilaisen Anett Mészárosin, Rio de Janeirossa 2013 voitettuaan finaalissa saksalaisen Laura Vargas-Kochin ja Tšeljabinskissa 2014 kukistettuaan loppuottelussa japanilaisen Karen Nun-Iran. Hän sai MM-pronssia Astanassa 2015, Budapestissa 2017 ja Bakussa 2018.


title: Yuri Alvear

text: Alvear on saavuttanut Pan-Amerikan kisoissa hopeaa Guadalajarassa 2011 sekä pronssia Rio de Janeirossa 2007 ja Torontossa 2015. Judon Pan-Amerikan-mestaruuskilpailuissa hän on saavuttanut kultaa 2007, 2009, 2014, 2016, 2017 ja 2018, hopeaa 2015 sekä pronssia 2008, 2011, 2012 ja 2013.


title: Yuri Alvear

text: Alvear on saavuttanut Masters-, Grand Slam- ja Grand Prix -kilpailuissa yhden turnausvoiton sekä sijottunut kolme kertaa toiseksi ja kuusi kertaa kolmanneksi. Maailmancupeissa ja Continental Open -kilpailuissa hänellä on kahdeksan turnausvoittoa, yksi kakkossija ja kolme kolmossijaa.


title: S-segmentti

text: S-segmentti on luokka eurooppalaisessa autojen kokoluokituksessa, johon luetaan kuuluviksi urheiluautot.


title: S-segmentti

text: S-segmentin autoja ovat esimerkiksi Audi TT, Porsche 911 ja BMW Z4.


title: Guinea-Bissaun sisällissota

text: Guinea-Bissaun sisällissota käytiin presidentti João Bernardo Vieiraa tukeneiden joukkojen ja armeijan pääosaa johtaneen Ansumane Manén välillä useina erillisinä yhteenottoina kesäkuusta 1998 toukokuuhun 1999. Sisällissotaan osallistuivat myös Guinea-Bissaun naapurimaat Senegal ja Guinea. Sisällissota päättyi Vieiran antautumiseen ja Manén johtaman juntan voittoon. Juntta järjesti maan ensimmäiset vapaat vaalit marraskuussa 1999 ja tammikuussa 2000.


title: Guinea-Bissaun sisällissota

text: Guineabissaulaiset olivat tyytymättömiä maan hallitukseen 1990-luvun loppupuolella. Kansainvälisen valuuttarahaston suunnitteleman rakenneuudistuksen läpivienti iski taloudellisesti jo muutenkin Afrikan köyhimpiin valtioihin lukeutuvan Guinea-Bissaun asukkaisiin. Hallitusta syytettiin myös korruptiosta. Taloudellisten ongelmien lisäksi ongelman muodosti sotilaalliset kysymykset. Maa oli pitkään tukenut epävirallisesti naapurimaa Senegalin alueella toimivaa MFDC-separatistijärjestöä. Järjestö ajoi aseellisesti itsenäisyyttä Casamancen alueelle, jolla oli historialliset ja etniset yhteydet Guinea-Bissauhun. MFDC hankki aseita myös kannabiskaupalla rajan yli, ja suuri osa Guinea-Bissaun armeijan päällystöstä osallistui kauppaan.


title: Guinea-Bissaun sisällissota

text: Guinea-Bissaun politiikka Casamancen suhteen muuttui, kun maa pääsi osaksi CFA-frangi-aluetta. Aluksi näytti siltä, että presidentti João Bernardo Vieira lopettaisi yhteistyön MFDC:n kanssa. Vieiran tiedetään kuitenkin sittemmin saaneen osansa laittomasta asekaupasta, mutta silti hän syytti alkuvuodesta 1998 kenraali Ansumane Manéa asekaupasta. Kesäkuussa 1998 Vieira yritti pidätyttää Manén sen jälkeen, kun maassa oli alkanut jälleen suuria mielenosoituksia. Suuri osa kansasta tuki Manéa, joka julisti itsensä väliaikaisen sotilasjuntan johtajaksi. Myös 90 prosenttia armeijasta tuki Manéa. Tästä alkoi sisällissota presidentin tukijoiden kanssa.


title: Guinea-Bissaun sisällissota

text: Guinea-Bissaun sisällissotaa käytiin useina erillisinä yhteenottoina kesäkuusta 1998 toukokuuhun 1999. Sisällissodan alussa juntalla oli selvä yliote, koska sitä tuki suurin osa armeijasta, ja sillä oli hallussaan suurin osa armeijan aseista ja ilmavoimien tukikohta. Presidentti Vieira, joka oli lopettanut tuen Casamancen kapinallisille, sai kuitenkin apua Senegalista, joka lähetti maahan 2 000 sotilasta sisällissodan alkaessa. Lisäksi Vieira sai apua Guinea-Bissaun eteläisestä naapurista Guineasta, joka lähetti maahan 1 500 sotilasta. Nämä joukot estivät presidentin tukijoiden välittömän romahtamisen. Senegalin joukot hyökkäsivät Guinea-Bissaussa samalla myös MFDC:n tukikohtia vastaan. Vieira sai tukea myös Ranskalta, kun taas Portugali tuki hiljaisesti kapinallisia.


title: Guinea-Bissaun sisällissota

text: Parin ensimmäisen viikon aikana taistelut keskittyivät maan pääkaupunki Bissauhun, josta pakeni raskaiden taistelujen takia noin 200 000 asukasta. Taistelut levisivät nopeasti myös muualle maahan, jonka Manén joukot valtasivat. Vieiran tukijoiden haltuun jäi lopulta vain maan pääkaupunki Bissaun keskusta presidentinpalatsin ympärillä. Heinäkuussa osapuolten välillä oli tulitauko, joka oli solmittu portugalinkielisten maiden yhteisön välityksellä. Tulitauko rikkoutui lokakuussa ja tammikuussa seuraavana vuonna. Tammikuun 1999 taistelut johtivat 250 000 ihmisen pakolaisuuteen. Viimeiset taistelut käytiin toukokuussa maan pääkaupungissa.


title: Guinea-Bissaun sisällissota

text: Sodan osapuolet kävivät neuvotteluja heinäkuusta 1998 lähtien. Neuvottelujen nojalla maahan tuli vuoden 1998 lopulla ECOMOG:n joukkoja. Vuoden 1999 helmikuussa sovittiin yhteisestä hallituksesta, jonka jäseninä olisi presidentin tukijoita ja kapinallisia. Juntta pyrki kuitenkin pääsemään eroon presidentti Vieirasta. Taistelut alkoivat uudelleen pääkaupungissa toukokuussa 1999, ja Vieira antautui lopulta ehdoitta 10. toukokuuta. Sodan jälkeen vallassa oli Manén johtama juntta, joka järjesti maan ensimmäiset vapaat vaalit marraskuussa 1999 ja tammikuussa 2000. Vaaleissa maan presidentiksi nousi Kumba Yalla ja maata hallinnut PAIGC-puolue menetti asemansa PRS-puolueelle.


title: Guinea-Bissaun sisällissota

text: Yallan kaudella armeija osoittautui ongelmaksi. Armeija toimi irrallaan siviilihallinnosta, ja marraskuussa 2000 Mané yritti uutta kapinaa. Kapina epäonnistui, ja Mané sai surmansa muutaman päivän kuluttua. Jännitteet armeijan ja siviilihallinnon välillä ovat edelleen olemassa. Sisällissodan aikana kuoli pienimpien arvioiden mukaan noin 655 henkilöä ja suurimpien mukaan 927.


title: Brett Vroman

text: Brett Grant Vroman (s. 25. joulukuuta 1955 Hollywood, Kalifornia) on yhdysvaltalainen kilpauransa päättänyt koripalloilija. Hän pelasi urallaan muun muassa NBA:ssa, Italiassa, Kreikassa ja Suomessa.


title: Brett Vroman

text: Vuonna 1975 NCAA:n mestaruuden voittaneen Vromanin varasi NBA:han 87. vuorolla Philadelphia 76ers. Hän pelasi NBA:ssa vuonna 1980 11 ottelua 3,1 pisteen ja 2,3 levypallon keskiarvoilla. Tämän jälkeen Vroman pelasi ensin kauden CBA:ssa ja siirtyi sitten Italiaan, jossa pelasi pitkään. Hän pelasi myös Kreikassa ja Suomessa, jossa hän Torpan Pojissa kaudella 1988–1989 teki 17,2 pistettä ja otti 11,8 levypalloa ottelua kohden.


title: Brett Vroman

text: Vromanin poika Jackson Vroman (1981–2015) oli myös koripalloilija, joka pelasi urallaan NBA:n lisäksi muun muassa Espanjassa ja Kiinassa.


title: Precious Illusions

text: Precious Illusions on kanadalaisen laulaja-lauluntekijä Alanis Morissetten kappale hänen viidenneltä studioalbumilta, "Under Rug Swept". Kappale julkaistiin albumin toisena ja viimeisenä singlenä 5. elokuuta 2002. Kappaleen on tehnyt ja tuottanut Alanis Morissette. Sen sanoitukset käsittelevät ristiriitaa idealismin ja realismin välillä ja sen päähenkilö viittaa hänen lapsuuden kuvitelmansa "kallisarvoisiksi harhakuviksi" (englanniksi: "precious illusions"), joista hän on etäännyttänyt itsensä aiheuttaen tunteen, joka muistuttaa häntä "eroamisesta mielikuvitusystävästään".


title: Precious Illusions

text: "Precious Illusions" ei saanut Yhdysvalloissa yhtä paljon soittoaikaa radiossa, kuin "Hands Clean", joka oli albumin "Under Rug Swept" ensimmäinen single. "Precious Illusions pääsi parhaimmillaan top 20:een "Billboard" Adult Top 40 -listalla. Se ei onnistunut pääsemään "Billboard" Hot 100 -listalle. Kappale kuitenkin ylsi neljänneksi Kanadassa ja pääsi top 10:een Chilessä. Kappaleen musiikkivideo esitetään jaetulla ruudulla, tarjoten rinnakkaisvertailun romanttisen suhteen myyttisen -ja todellisen version välillä.


title: Precious Illusions

text: Kappaleen sanoitukset käsittelevät ristiriitaa idealismin ja realismin välillä ja kappaleen päähenkilö viittaa hänen lapsuuden kuvitelmansa "kallisarvoisiksi harhakuviksi" (englanniksi: "precious illusions"), joista hän on etäännyttänyt itsensä aiheuttaen tunteen, joka muistuttaa häntä "eroamisesta mielikuvitusystävästään". Hän osoittaa siitä huolimatta, että on säilyttänyt aikuisuuteen ruusunpunaisen tunteensa romanttisesta optimismista, kun hän esittää kaipuisan toiveensa avioliitosta ja aviomiehestä.


title: Precious Illusions

text: Larry Flick "Billboard" -lehdestä ylisti laulun "havainnollistavan, kuinka artisti todella on muuttunut merkittävästi kypsemmäksi." "Slant Magazinen" Sal Cinquemani ylisti kappaleen olevan "super-tarttuva", kun taas "Dotmusicin" Chris Neal ylisti kappaleen "vahvistavan sitä, että lauluntekijänä Alanis on tulossa vain paremmaksi ja paremmaksi."


title: Precious Illusions

text: "Precious Illusionista" tuli menestys Kanadassa, missä se pääsi parhaimmillaan listoilla neljänneksi, ja Unkarissa, missä se ylsi yhdeksänneksi. Australiassa kappale oli parhaimmillaan sijalla 41. Vaikka se ylsi vain sijalle 79 Alankomaissa, kappale onnistui kuitenkin pysymään listoilla kuusi viikkoa. Kappale pääsi parhaimmillaan vain sijalle 59 Isossa-Britanniassa, tullen näin kyseisellä listalla hänen huonoiten sijoitetuksi singlekseen "All I Really Want" -singlen kanssa. Yhdysvalloissa kappale ei onnistunut pääsemään "Billboard" Hot 100 -listalle, mutta ylsi sijalle 12 Adult Pop Songs -listalla.


title: Precious Illusions

text: Singlen musiikkivideon ohjasi Francis Lawrence, joka ohjasi myös singlen "Hands Clean" musiikkivideon. Video kuvattiin vuoden 2002 toukokuun lopulla ja siinä käytetään jaettua ruutua. Videossa Alanis Morissette on komean prinssin kosittavana, joka antaa hänelle timantin ja pyytää häntä elämään onnellisesti elämän loppuun saakka. Kuitenkin samalla kun videon jaetun ruudun vasen puoli seuraa kyseistä saturomanssia, oikea puoli seuraa realistisempaa näkymää: prinssin tilalla kosijana on mies, joka pyytää Morissettea ulos sähköpostilla.


title: Juho Raappana

text: Juho Raappana (25. syyskuuta 1869 Rantsila – 13. syyskuuta 1923 Oulu) oli suomalainen asianajaja ja toimittaja. Hänet tunnetaan muun muassa sanomalehti "Kalevan" sekä viikkolehti "Nyyrikin" perustajana.


title: Juho Raappana

text: Raappanan vanhemmat olivat maanviljelijä Heikki Raappana ja Brita Liisa Pekkala. Hän pääsi ylioppilaaksi Oulun lyseosta vuonna 1891. Raappana toimi lehtimiehenä Oulussa ja hän oli toimittajana Kaiku-lehdessä ja sitten perustamansa Kalevan päätoimittajana vuodet 1899–1904 kunnes joutui eroamaan lehden jouduttua taloudellisiin vaikeuksiin. Asianajajana Raappana toimi kotikaupunkinsa Oulun lisäksi myös Kemissä. Raappana oli naimiaissa Maria Loviisa Steniuksen kanssa. Heidän poikansa oli kenraali Erkki Raappana.


title: Reiko

text: Reiko on fiktiivinen hahmo Mortal Kombat -pelisarjassa. Hahmo esiintyi ensimmäisen kerran Mortal Kombat 4 -pelissä. Reiko on esiintynyt myös ja -peleissä.


title: Reiko

text: Reiko on Outworldilainen mies, joka ulkonäöltään muistuttaa paljon Shao Kahnia. Reikolla on suuri halu tulla Outworldin hallitsijaksi.


title: Bertil Torekull

text: Bertil Torekull (s. 1931) on ruotsalainen toimittaja ja tietokirjailija. Hän on käyttänyt kirjoittaessaan nimimerkiä Mr Trend.


title: Bertil Torekull

text: Torekull oli Dagens insdustri -lehden perustajia ja Svenska Dagbladetin päätoimittaja. Hän on ollut 1970–1973 Veckans Affärerin ja 1981–1989 Östgöta Correspondentenin päätoimittaja. Nimimerkki Mr Trend sai alkunsa Veckans Affärersissä 1965 pakinoitsijanimimerkkinä, ja myöhemmin hän käytti sitä myös Svenska Dagbladetissa.


title: Takapihan sankarit

text:
Takapihan sankarit on suomalainen puolipitkä lastenelokuva vuodelta 1992. Se
perustuu Kaarlo Merimaan romaaneihin "Takapihan sankareita" (1931, tekijän uudistama laitos 1962) ja "Kräki-Kalle ja Limperi" (1961). Käsikirjoituksen laativat Antti Hietala ja Panu Pohjola, joka myös ohjasi elokuvan.


title: Takapihan sankarit

text: Esitetekstin mukaan Takapihan sankarit on ”impressio siitä hetkestä, kun lapsi tajuaa, että lapsuus on ohimenevää”. Käsikirjoittajat yhdistelivät elokuvaan episodeja Merimaan molemmista teoksista ja sijoittivat tapahtumat nimeltä mainitsemattomaan kaupunkiin sotien jälkeen. Puvustus ja lavastus viittaavat 1940- ja 1950-lukujen vaihteen puutalokaupunkiin. Kuvauspaikkoina olivat muun muassa Suomenlinna ja Ruiskumestarin talo Helsingin Kruununhaassa. "Takapihan sankarit" kuvattiin 16 millimetrin filmille alun perin televisioelokuvaksi, mutta otettiin myös teatterilevitykseen.


title: Takapihan sankarit

text: "Takapihan sankarit" sai ensi-iltansa Oulun kansainvälisen lasten- ja nuortenelokuvien festivaalin ohjelmistossa marraskuussa 1992 ja teatteriensi-iltansa Helsingin K13:ssa joulukuussa. Televisiossa se ensiesitettiin seuraavan vuoden helmikuussa Yle TV1 -kanavalla. Elokuvan ensi-ilta-arvioissa harmiteltiin, ettei episodimainen rakenne aivan tahdo pysyä esikoiselokuvaansa ohjaavan Pohjolan käsissä. Myös lapsinäyttelijöiden henkilöohjaus jätti monen mielestä toivomisen varaa. Katso-lehden Antti Lindqvist ja Helsingin Sanomien Petri Kemppinen mainitsivat parhaina näyttelijäsuorituksina Antti Rimmisen ja Mikko Reitalan roolityöt.


title: Peters

text: Peters on muun muassa seuraavien henkilöiden sukunimi:


title: RN Alpino (1909)

text: RN Alpino () oli Italian kuninkaallisen laivaston Soldato-luokan hävittäjä, joka palveli ensimmäisessä maailmansodassa.


title: RN Alpino (1909)

text: Alus tilattiin Genovasta Gio. Ansaldo & Co.:ltä. Sen köli laskettiin 4. joulukuuta 1905 ja alus laskettiin vesille 27. marraskuuta 1909. Alus liitettiin laivaston 1. huhtikuuta 1910.


title: RN Alpino (1909)

text: Alus poistettiin alusluettelosta 1. kesäkuuta 1928.


title: RN Carabiniere (1909)

text: RN Carabiniere () oli Italian kuninkaallisen laivaston Soldato-luokan hävittäjä, joka palveli ensimmäisessä maailmansodassa.


title: RN Carabiniere (1909)

text: Alus tilattiin Genovasta Gio. Ansaldo & Co.:ltä. Sen köli laskettiin 7. marraskuuta 1905 ja alus laskettiin vesille 12. lokakuuta 1909. Alus liitettiin laivaston 26. tammikuuta 1910.


title: RN Carabiniere (1909)

text: Alus poistettiin alusluettelosta 7. toukokuuta 1925.


title: RN Fuciliere (1909)

text: RN Fuciliere () oli Italian kuninkaallisen laivaston Soldato-luokan hävittäjä, joka palveli ensimmäisessä maailmansodassa.


title: RN Fuciliere (1909)

text: Alus tilattiin Genovasta Gio. Ansaldo & Co.:ltä. Sen köli laskettiin 28. lokakuuta 1905 ja alus laskettiin vesille 21. elokuuta 1909. Alus liitettiin laivaston 26. tammikuuta 1910.


title: RN Fuciliere (1909)

text: Alus poistettiin alusluettelosta 15. joulukuuta 1932.


title: RN Pontiere (1910)

text: RN Pontiere () oli Italian kuninkaallisen laivaston Soldato-luokan hävittäjä, joka palveli ensimmäisessä maailmansodassa.


title: RN Pontiere (1910)

text: Alus tilattiin Genovasta Gio. Ansaldo & Co.:ltä. Sen köli laskettiin 18. marraskuuta 1905 ja alus laskettiin vesille 3. tammikuuta 1910. Alus liitettiin laivaston reilua kuukautta myöhemmin 11. helmikuuta.


title: RN Pontiere (1910)

text: Alus poistettiin alusluettelosta 1. heinäkuuta 1929.


title: RN Nembo (1901)

text: RN Nembo () oli Italian kuninkaallisen laivaston Nembo-luokan hävittäjä, joka palveli ensimmäisessä maailmansodassa.


title: RN Nembo (1901)

text: Alus tilattiin Napolista Pattisonin telakalta. Sen köli laskettiin 6. elokuuta 1899 ja alus laskettiin vesille 18. toukokuuta 1901. Alus liitettiin laivaston 26. kesäkuuta 1902.


title: RN Nembo (1901)

text: Alus upposi 17. lokakuuta 1916 Itävalta-Unkarin laivaston sukellusveneen "SMS U-16" torpedoimana.


title: RN Turbine (1901)

text: RN Turbine () oli Italian kuninkaallisen laivaston Nembo-luokan hävittäjä, joka palveli ensimmäisessä maailmansodassa.


title: RN Turbine (1901)

text: Alus tilattiin Napolista Pattisonin telakalta. Sen köli laskettiin 20. elokuuta 1899 ja alus laskettiin vesille 21. marraskuuta 1901. Alus liitettiin laivaston 28. elokuuta 1902.


title: RN Turbine (1901)

text: Alus upposi 24. toukokuuta 1915 Adrianmerellä taistelussa Itävalta-Unkarin laivaston risteilijän "SMS Helgolandin" ja sitä saattaneiden hävittäjien "SMS Csepelin", "SMS Tátran" ja "SMS Likan" kanssa.


title: RN Aquilone (1902)

text: RN Aquilone () oli Italian kuninkaallisen laivaston Nembo-luokan hävittäjä, joka palveli ensimmäisessä maailmansodassa.


title: RN Aquilone (1902)

text: Alus tilattiin Napolista Pattisonin telakalta. Sen köli laskettiin 10. syyskuuta 1899 ja alus laskettiin vesille 16. lokakuuta 1902. Alus liitettiin laivaston 12. lokakuuta 1903.


title: RN Aquilone (1902)

text: Alus romutettiin 4. maaliskuuta 1923.


title: RN Borea (1902)

text: RN Borea () oli Italian kuninkaallisen laivaston Nembo-luokan hävittäjä, joka palveli ensimmäisessä maailmansodassa.


title: RN Borea (1902)

text: Alus tilattiin Napolista Pattisonin telakalta. Sen köli laskettiin 2. lokakuuta 1899 ja alus laskettiin vesille 12. joulukuuta 1902. Alus liitettiin laivaston 6. lokakuuta 1903.


title: RN Borea (1902)

text: Alus upposi yöllä 14.-15. toukokuuta 1917 Albanian rannikolla taistelussa Itävalta-Unkarin laivaston hävittäjiä "SMS Csepeliä" ja "SMS Balatonia" vastaan.


title: RN Zeffiro (1904)

text: RN Zeffiro () oli Italian kuninkaallisen laivaston Nembo-luokan hävittäjä, joka palveli ensimmäisessä maailmansodassa.


title: RN Zeffiro (1904)

text: Alus tilattiin Napolista Pattisonin telakalta. Se laskettiin vesille 14. toukokuuta 1904. Alus liitettiin laivaston 1. huhtikuuta 1905.


title: RN Zeffiro (1904)

text: Alus romutettiin 13. maaliskuuta 1924.


title: RN Espero (1904)

text: RN Espero () oli Italian kuninkaallisen laivaston Nembo-luokan hävittäjä, joka palveli ensimmäisessä maailmansodassa.


title: RN Espero (1904)

text: Alus tilattiin Napolista Pattisonin telakalta. Se laskettiin vesille 9. heinäkuuta 1904. Alus liitettiin laivaston 1. huhtikuuta 1905.


title: RN Espero (1904)

text: Alus romutettiin 5. huhtikuuta 1923.


title: Kasvoton mies (vuoden 1995 elokuva)

text: Kasvoton mies ("Mannen utan ansikte") on suomalainen, ruotsinkielinen draamaelokuva vuodelta 1995. Vuoden 1986 Mikkelin panttivankidraamaan perustuvan tarinan käsikirjoittivat Pertti Takatalo ja Lauri Törhönen, joka myös ohjasi elokuvan. Pääosaa Jakomäen pankkiryöstäjänä näyttelee Tom Pöysti.


title: Kasvoton mies (vuoden 1995 elokuva)

text: Elokuva sai ensi-iltansa helmikuussa 1995 muttei menestynyt kovin hyvin teatterikierroksellaan eikä arvosteluissa. Elokuun 1995 ja heinäkuun 1996 televisioesityksissä se sai yhteensä yli miljoona katsojaa.


title: Merbromiini

text: Merbromiini eli merkurokromi (CHBrOHgNa) on elohopean organometalliyhdisteisiin kuuluva orgaaninen yhdiste. Yhdistettä voidaan käyttää lääketieteessä antiseptisena aineena.


title: Merbromiini

text: Huoneenlämpötilassa merbromiini on vihreätä kiteistä ainetta, joka liukenee hyvin veteen muodostaen karmiininpunaisen liuoksen. Hyvin laimeilla liuoksilla on vihreänkeltainen fluoresenssi. Orgaanisiin liuottimiin merbromiini ei juurikaan liukene.


title: Merbromiini

text: Merbromiinilla on bakteereja tappavia ominaisuuksia. Merbromiinin vaikutuksen arvellaan johtuvan siitä, että siitä muodostuu etyylielohopeaa, joka sitoutuu bakteerien proteiinien tioliryhmiin, mikä johtaa toimimattomiin proteiineihin ja bakteerisolujen kuolemaan.


title: Merbromiini

text: Merbromiinia voidaan valmistaa 2,7-dibromifluoreskeiinin ja elohopea-asetaatin välisellä reaktiolla etikkahappoliuoksessa. Muodostuva tuote saostuu ja liuotetaan natriumhydroksidin vesiliuokseen.


title: Merbromiini

text: Merbromiinia voidaan käyttää antiseptisenä aineena pienten haavojen ja palovammojen hoidossa. Palovammojen hoidossa se on usein käytettyä hopeasulfadiatsiinia tehokkaampi. Yhdisteen käyttö antiseptisenä aineena on ollut kiellettyä Yhdysvalloissa vuodesta 1998 lähtein, koska aineen on pelätty aiheuttavan elohopeamyrkytyksiä. Se on kuitenkin halpaa valmistaa, minkä vuoksi sitä käytetään edelleen runsaasti varsinkin kehittyvissä maissa. Merbromiinia on tutkittu myös käytettäväksi väriaineena aurinkokennoissa.


title: Eero Kemilä

text: Eero Kemilä on suomalainen luontovalokuvaaja ja -kirjailija. Vuonna 1990 hän sai Veikko Huovisen palkinnon. Kemilä on kuulunut Vuoden luontokuva -kilpailun palkintotuomaristoon. Hän asuu Vaalassa.


title: Eero Kemilä

text: Kemilälle myönnettiin taiteilijaeläke 2015.


title: Chenzhou

text: Chenzhou (, pinyin: Chēnzhōu Shì) on prefektuuritason kaupunki Kiinan Hunanin maakunnan kaakkoisosassa. Kaupungin keskusta sijaitsee linnuntietä noin 270 kilometriä maakunnan pääkaupunki Changshasta etelään. Chenzhoun väkiluku on 4,584 miljoonaa (2010) ja pinta-ala 19 317 neliökilometriä.


title: Chenzhou

text: Kaupunki rajoittuu pohjoisessa Hengyangin ja Zhuzhoun, idässä Ji’anin ja Ganzhoun, etelässä Shaoguanin ja Qingyuanin, sekä idässä Yongzhoun prefektuuritason kaupunkiin.


title: Chenzhou

text: Piirikuntatasolla prefektuuritason kaupunki jakautuu seuraavasti (2010):Kiinankielen kirjoitusmerkki 郴 (Chen) tarkoittaa metsässä piilossa olevaa kaupunkia, merkki kirjattiin ensimmäisen kerran Qin-dynastian kaudella. Chengzhoun alueesta 59,1 prosenttia on yhä metsää. Seudun kaivoksista saadaan esimerkiksi värimetalleja.


title: Reflection (kappale)

text: Reflection on Matthew Wilderin ja David Zippelin kirjoittama ja tuottama kappale, joka tehtiin vuoden 1998 Disney-animaatioelokuvaa "Mulania" varten. Elokuvassa kappaleen laulaa filippiiniläinen laulaja Lea Salonga. Yhdysvaltalainen laulaja Christina Aguilera levytti kappaleesta singleversion, ja siitä tuli hänen debyyttisinglensä. Single auttoi Aguileraa saamaan levytyssopimuksen ja rahoituksen debyyttialbumilleen.


title: Reflection (kappale)

text: Saadakseen levyttää kappaleen Aguileran piti todistaa pystyvänsä laulamaan kappaleessa olevan korkean nuotin. Hän nauhoitti kotonaan kasettinauhurilla Whitney Houstonin kappaleen "Run to You", minkä jälkeen seuraavana päivänä hänet pyydettiin lentämään Los Angelesiin, ja hän sai työn. Tästä parin päivän sisällä hän sai levytyssopimuksen RCA Recordsin kanssa.


title: Xiangtan

text: Xiangtan (, pinyin: Xiāngtán Shì) on prefektuuritason kaupunki Kiinan Hunanin maakunnan keskiosassa, Jangtsejoen eteläisen sivuhaaran, Xiangjoen keskijuoksulla. Kaupungin keskusta sijaitsee linnuntietä runsas 40 kilometriä maakunnan pääkaupunki Changshasta etelään. Xiangtanin väkiluku on 2,752 miljoonaa (2010) ja pinta-ala 5 006 neliökilometriä.


title: Xiangtan

text: Kaupunki rajoittuu pohjoisessa Changshan, idässä Zhuzhoun, etelässä Hengyangin ja lännessä Loudin prefektuuritason kaupunkiin.


title: Xiangtan

text: Piirikuntatasolla prefektuuritason kaupunki jakautuu seuraavasti:Tang-dynastian aikana (618-907) muodostettiin piirikunta Xiangtaniin. Paikkakunta toimi kauppakeskuksena ja tunnettiin 1600-luvulta lähtien riisi- ja lääkekaupunkina. Piirikunnan pohjalta vuonna 1950 muodostettiin Xiangtanin kaupunki.


title: Xiangtan

text: Nähtävyyksiin kuuluvat esimerkiksi Shaoshanin kaupunki vuoristomaisemineen; seutu tunnetaan myös Mao Zedongin kotipaikkakuntana. Xiangtan yleisemmin tunnetaan hedelmällisestä maaperästään ja se on tärkeää sianlihan ja riisin tuotantoaluetta. Teollisuusaloja ovat esimerkiksi mekatroniikka, metalli-, kutomo- ja kemianteollisuus sekä rakennusmateriaalituotanto. Paikkakunta on myös alueellisesti merkittävä koulutuskeskus.


title: RN Lampo (1899)

text: RN Lampo () oli Italian kuninkaallisen laivaston Lampo-luokan hävittäjä, joka palveli ensimmäisessä maailmansodassa.


title: RN Lampo (1899)

text: Alus tilattiin Saksasta Elbingistä F. Shichaulta. Sen köli laskettiin 16. toukokuuta 1899 ja alus laskettiin vesille vielä saman vuoden lopulla 7. lokakuuta. Alus liitettiin laivastoon 23. kesäkuuta 1900.


title: RN Lampo (1899)

text: Alus romutettiin 18. maaliskuuta 1920.


title: Zhuzhou

text: Zhuzhou (, pinyin: Zhūzhōu Shì) on prefektuuritason kaupunki Kiinan Hunanin maakunnan itäosassa, Jangtsejoen eteläisen sivuhaaran, Xiangjoen varrella. Kaupungin keskusta sijaitsee linnuntietä noin 45 kilometriä maakunnan pääkaupunki Changshasta eteläkaakkoon. Zhuzhoun väkiluku on 3,857 miljoonaa (2010) ja pinta-ala 11 262 neliökilometriä.


title: Zhuzhou

text: Kaupunki rajoittuu pohjoisessa Changshan, idässä Pingxianin ja Ji’anin, etelässä Chenzhoun, sekä lännessä Hengyangin ja Xiangtanin prefektuuritason kaupunkiin.


title: Zhuzhou

text: Piirikuntatasolla prefektuuritason kaupunki jakautuu seuraavasti (2010):


title: Zhuzhou

text:
Seudulta on löydetty neljä ja kuusi tuhatta vuotta vanhojen asutusten jäänteitä. Paikkakuntaa kutsuttiin historiallisena aikana aiemmin nimellä "Jianning" ja "Chuzhou", nimi Zhuzhou otettiin käyttöön vuonna 1190 jaa.
Nykyään Zhuzhou on Kiinan keskiosien liikenteellinen solmupiste (esimerkiksi Kiinan rautateiden suurnopeusjunaliikenteen ja pikajunaliikenteen risteysasema) ja teollisuuskaupunki. Kaupungissa on koneenrakennus-, metalli- ja kemianteollisuutta sekä rakennusmateriaalituotantoa.


title: Turtles-mutanttikilpikonnat (4. tuotantokausi)

text: Teini-ikäisten mutanttininjakilpikonnien 4.kauden jaksokuvaukset. Syndikointivaiheen jälkeen CBS-kanava esitti osan kauden jaksoista eri järjestyksessä.


title: RN Freccia (1899)

text: RN Freccia () oli Italian kuninkaallisen laivaston vuonna 1902 palvelukseen otettu Lampo-luokan hävittäjä, joka tuhoutui Italian-Turkin sodassa 12. lokakuuta 1911.


title: RN Freccia (1899)

text: Alus tilattiin Saksasta Elbingistä F. Shichaulta. Sen köli laskettiin 1899 ja alus laskettiin vesille vielä saman vuoden lopulla 23. marraskuuta. Alus liitettiin laivastoon 24. toukokuuta 1902.


title: RN Freccia (1899)

text: Alus ajoi 12. lokakuuta 1911 Italian-Turkin sodan aikana matalikolle Tripolin sataman suulla.


title: RN Dardo (1900)

text: RN Dardo () oli Italian kuninkaallisen laivaston Lampo-luokan hävittäjä, joka palveli ensimmäisessä maailmansodassa.


title: RN Dardo (1900)

text: Alus tilattiin Saksasta Elbingistä F. Shichaulta. Sen köli laskettiin 17. elokuuta 1899 ja alus laskettiin vesille 7. helmikuuta 1900. Alus liitettiin laivastoon 16. maaliskuuta 1901.


title: RN Dardo (1900)

text: Alus romutettiin 18. maaliskuuta 1920.


title: RN Strale (1900)

text: RN Strale () oli Italian kuninkaallisen laivaston Lampo-luokan hävittäjä, joka palveli ensimmäisessä maailmansodassa.


title: RN Strale (1900)

text: Alus tilattiin Saksasta Elbingistä F. Shichaulta. Sen köli laskettiin 7. marraskuuta 1899 ja alus laskettiin vesille 19. toukokuuta 1900. Alus liitettiin laivastoon 6. heinäkuuta 1901.


title: RN Strale (1900)

text: Alus romutettiin 13. tammikuuta 1924.


title: Loudi

text: Loudi (, pinyin: Lóudĭ Shì) on prefektuuritason kaupunki Kiinan Hunanin maakunnan keskellä. Kaupungin keskusta sijaitsee linnuntietä noin 110 kilometriä maakunnan pääkaupunki Changshasta länsilounaaseen. Loudin väkiluku on 3,785 miljoonaa (2010) ja pinta-ala 8 107 neliökilometriä.


title: Loudi

text: Kaupunki rajoittuu pohjoisessa Yichangin ja Changshan, idässä Xiangtanin, Zhuzhoun, etelässä Hengyangin ja Shaoyangin, sekä lännessä Huaihuan prefektuuritason kaupunkiin.


title: Loudi


title: Loudi

text:
Loudin on liikenteen solmupiste, kaivospaikkakunta ja metsävaroiltaan runsas teollisuuskaupunki. Kiinan rautateiden rataosuudet
Luoyang–Zhanjiang ja Zhuzhou–Guiding kohtaavat paikkakunnalla, samoin kuin valtatiet Shanghai–Ruili ja Taiyuan–Macao sekä kansalliset maantiet 207, 320, ja 1810. Kaivannaisista mainittakoon esimerkiksi antimoni, jonka osalta Loudi on maailman johtava paikkakunta.


title: RN Euro (1900)

text: RN Euro () oli Italian kuninkaallisen laivaston Lampo-luokan hävittäjä, joka palveli ensimmäisessä maailmansodassa.


title: RN Euro (1900)

text: Alus tilattiin Saksasta Elbingistä F. Shichaulta. Sen köli laskettiin 9. tammikuuta 1900 ja alus laskettiin vesille vielä samana vuonna 27. elokuuta. Alus liitettiin laivastoon 11. lokakuuta 1901.


title: RN Euro (1900)

text: Alus siirrettiin 1922 maalilaivaksi, missä tehtävässä se oli seuraavaan vuoteen. Alus nimettiin 9. syyskuuta 1924 uudelleen "Straleksi", jotta nimi vapautuisi uudelle valmistuvalle hävittäjälle. Alus romutettiin pari kuukautta myöhemmin 13. marraskuuta.


title: RN Ostro (1901)

text: RN Ostro () oli Italian kuninkaallisen laivaston Lampo-luokan hävittäjä, joka palveli ensimmäisessä maailmansodassa.


title: RN Ostro (1901)

text: Alus tilattiin Saksasta Elbingistä F. Shichaulta. Sen köli laskettiin 23. maaliskuuta 1900 ja alus laskettiin vesille 9. helmikuuta 1901. Alus liitettiin laivastoon vielä saman vuoden lopulla 8. joulukuuta.


title: RN Ostro (1901)

text: Alus romutettiin 30. syyskuuta 1920.


title: Lucy Bronze

text: Lucy Bronze (s. 28. lokakuuta 1991) on englantilainen jalkapalloilija, pelipaikaltaan puolustaja. Hän on pelannut Englannin naisten maajoukkueessa huhtikuun 2018 loppuun mennessä 57 maaottelua ja tehnyt niissä kuusi maalia.


title: Lucy Bronze

text: Bronze esiintyi ensimmäisen kerran Englannin naisten maajoukkueessa kesäkuussa 2013. Hän on kuulunut Englannin joukkueeseen EM-kilpailuissa 2013, MM-kilpailuissa 2015 ja EM-kilpailuissa 2017. Hän saavutti MM-pronssia 2015 pelattuaan lopputurnauksessa vakiokokoonpanossa ja tehtyään maalin neljännesvälierässä Norjaa vastaan sekä puolivälierässä emäntämaa Kanadaa vastaan. EM-kisoissa 2017 Englanti selviytyi välieriin ja Bronze pelasi täyden peliajan neljässä ottelussa vain merkityksettömän viimeisen alkulohko-ottelun jäädessä häneltä väliin.


title: Lucy Bronze

text: Bronze pelasi nuorten maajoukkueissa 34 ottelua. Hän voitti alle 19-vuotiaiden EM-kultaa 2009 ja pelasi alle 17-vuotiaiden MM-kilpailuissa 2008 sekä alle 20-vuotiaiden MM-kilpailuissa 2010.


title: Lucy Bronze

text: Seuratasolla Bronze edusti vuosina 2014–2017 Manchester Cityä, jonne hän siirtyi Liverpoolista. Aiemmin hän on pelannut Sunderlandissa, Evertonissa sekä Yhdysvaltain yliopistojoukkue North Carolina Tar Heelsissa. Vuonna 2017 hän siirtyi ranskalaisseura Olympique Lyonnaisiin.


title: Täydellinen kesä

text: Täydellinen kesä (norj. "Neste Sommer") on norjalainen komediasarja. Sarjan lähtötilanteessa Per Ivar ja Eva ovat saaneet käyttöönsä Evan vanhempien kesämökin, mutta täydellistä kesälomaa häiritsevät stressaaminen sekä välillä rasittavaksi yltyvät perheenjäsenet. Sarja on kuvattu Hvitstenissä Vestbyssä.


title: Täydellinen kesä

text: Sarjan 10-osainen ensimmäinen tuotantokausi esitettiin Norjassa keväällä 2014. Sitä katsoi keskimäärin 442 000 katsojaa. Sarjaa jatkettiin toiselle tuotantokaudelle, joka esitettiin Norjassa maalis–toukokuussa 2015. Toista kautta katsoi Norjassa yli puoli miljoonaa katsojaa. Kolmannen kauden kuvaukset alkoivat kesällä 2015 ja se esitettiin televisiossa seuraavana keväänä. Keväällä 2017 sarjasta esitettiin Norjassa neljäs tuotantokausi. Loppukeväästä 2017 puolestaan alkoivat viidennen tuotantokauden kuvaukset, jonka esittäminen alkoi helmikuussa 2018.


title: Täydellinen kesä

text: Ensimmäisen tuotantokauden esitti Suomessa MTV3-kanava kesä–elokuussa 2015. Se esitettiin vuonna 2015 myös Tanskassa ja Ruotsissa. MTV3 esitti toisen kauden kesä–elokuussa 2016 ja kolmannen kauden samaan aikaan kesällä 2017.


title: Zhangjiajie

text: Zhangjiajie (, pinyin: Zhāngjiājiè Shì) on prefektuuritason kaupunki Kiinan Hunanin maakunnan pohjoisosassa. Kaupungin keskusta sijaitsee linnuntietä noin 260 kilometriä maakunnan pääkaupunki Changshasta länsiluoteeseen. Zhangjiajien väkiluku on 1,478 miljoonaa (2010) ja pinta-ala 9 518 neliökilometriä.


title: Zhangjiajie

text: Kaupunki rajoittuu lännessä Xiangxin ja luoteessa Enshin autonomisiin prefektuureihin. Idässä naapurina on Changden ja etelässä Huaihuan prefektuuritason kaupunki.


title: Zhangjiajie

text: Piirikuntatasolla prefektuuritason kaupunki jakautuu seuraavasti:


title: Zhangjiajie

text: Nähtävyyksistä mainittakoon esimerkiksi maailmanperintöluettelon kohde Wulingyuanin alue ja tähän kuuluvat Zhangjiajien kansallispuisto ja Tianmenvuori sekä Puguangin temppeli.


title: Jodie Taylor

text: Jodie Taylor (s. 17. toukokuuta 1986) on englantilainen jalkapalloilija, pelipaikaltaan hyökkääjä. Hän on pelannut Englannin naisten maajoukkueessa huhtikuun 2018 loppuun mennessä 37 maaottelua ja tehnyt niissä 17 maalia. Hän saavutti MM-pronssia 2015 ja kuului EM-kilpailuissa 2017 välieriin yltäneeseen joukkueeseen.


title: Jodie Taylor

text: Taylor esiintyi ensimmäisen kerran Englannin naisten maajoukkueessa elokuussa 2014. MM-kilpailuissa 2015 hän teki puolivälierässä Kanadaa vastaan Englannin ensimmäisen maalin ja pelasi Kanada-ottelun lisäksi avauskokoonpanossa välierässä Japania vastaan sekä pääsi kahdessa aiemmassa ottelussa kentälle vaihtopelaajana. EM-kilpailuissa 2017 hän oli kisojen paras maalintekijä tehtyään kolme maalia alkulohko-ottelussa Skotlantia vastaan, yhden maalin alkulohko-ottelussa Espanjaa vastaan sekä Ranskaa vastaan pelatun puolivälieräottelun ainoan maalin. Lisäksi hän pelasi tappiollisessa välieräottelussa Alankomaita vastaan.


title: Jodie Taylor

text: Seuratasolla Taylor on pelannut kotimaansa lisäksi Yhdysvalloissa, Australiassa ja Ruotsissa. Vuonna 2016 hän siirtyi Portland Thornsin riveistä takaisin Englantiin Arsenaliin.


title: Everything (Alanis Morissetten kappale)

text: Everything on kanadalaisen laulaja-lauluntekijä Alanis Morissetten kappale hänen kuudennelta studioalbumilta, "So-Called Chaos". Se julkaistiin albumilta singlenä 13. huhtikuuta 2004. Kappaleen on tehnyt Alanis Morissette ja sen tuotti Alanis Morissette, John Shanks ja Tim Thorney. Singlelle tehtiin musiikkivideo, jonka ohjasi Meiert Avis. Kappale on myös vuoden 2006 elokuvan "Clerks II" soundtrackissa.


title: Outi Kettunen-Walter

text: Outi Petra Maria Kettunen-Walter (o.s. Kettunen, s. 8. maaliskuuta 1978 Kajaani) on suomalainen kilpauransa lopettanut ampumahiihtäjä. Urheilu-urallaan hän sijoittui maailmancupin osakilpailussa parhaimmillaan neljänneksi (kaudella 1998/99 Brezno-Osrbliessa). Kettunen kilpaili seitsemissä maailmanmestaruuskilpailuissa vuosina 1999–2006 ja Salt Lake Cityn talviolympialaisissa vuonna 2002. Kettunen voitti hopeaa joukkuekilpailussa nuorten ampumahiihdon MM-kisoissa Kontiolahdella vuonna 1996.


title: Outi Kettunen-Walter

text: Nykyisin Kettunen-Walter työskentelee Sveitsissä urheilualan yrityksessä.


title: Outi Kettunen-Walter

text: Kettunen sai 2000-luvun alussa vuoden kilpailukiellon annettuaan positiivisen dopingnäytteen. Kilpailukielto oli aluksi kaksi vuotta, mutta lyheni valitusprosessin jälkeen vuoteen. Kettusen positiivinen doping-näyte johtui hänen käyttämästään luontaistuotteesta, joka sisälsi kiellettyä nandrolonia. Kettusen käyttämä luontaistuote lisättiin kiellettyjen aineiden listalle vasta hänen jo annettuaan positiivisen näytteensä. Kettusen kilpailukielto päättyi syyskuussa 2001. Suomen ampumahiihtoliitto antoi Kettuselle aluksi vain varoituksen kielletyn aineen käytöstä.


title: Siobhan Chamberlain

text: Siobhan Chamberlain (s. 15. elokuuta 1983) on englantilainen jalkapalloilija, pelipaikaltaan maalivahti. Hän on pelannut Englannin naisten maajoukkueessa 50 maaottelua huhtikuun 2018 loppuun mennessä. Hän saavutti EM-hopeaa vuonna 2009 ja MM-pronssia vuonna 2015.


title: Siobhan Chamberlain

text: Chamberlain esiintyi ensimmäisen kerran Englannin naisten maajoukkueessa syyskuussa 2004. Hän on kuulunut Englannin MM-kisajoukkueeseen vuosina 2007, 2011 ja 2015 mutta pääsi ensimmäisen kerran pelaamaan vasta vuoden 2015 puolivälierässä Kanadaa vastaan tultuaan ykkösmaalivahti Karen Bardsleyn tilalle kesken ottelun. Vuoden 2017 EM-kilpailuissa hän pelasi merkityksettömässä alkulohko-ottelussa Portugalia vastaan mutta tuli jälleen loukkaantuneen Bardsleyn tilalle kesken puolivälieräottelun ja pelasi myös tappiollisen välierän Alankomaita vastaan.


title: Siobhan Chamberlain

text: Seuratasolla Chamberlain edustaa Liverpoolia, jonne hän siirtyi vuoden 2015 lopulla. Aiemmin hän on pelannut muun muassa Chelseassa, Fulhamissa, Birmingham Cityssä, Bristol Academyssa, Arsenalissa ja Notts Countyssa.


title: Jade Moore

text: Jade Moore (s. 22. lokakuuta 1990) on englantilainen jalkapalloilija, pelipaikaltaan keskikenttäpelaaja. Hän on pelannut Englannin naisten maajoukkueessa huhtikuun 2018 loppuun mennessä 44 maaottelua ja tehnyt niissä yhden maalin.


title: Jade Moore

text: Moore esiintyi ensimmäisen kerran Englannin naisten maajoukkueessa helmikuussa 2012 ottelussa Suomea vastaan. Hän saavutti MM-pronssia Englannin joukkueessa vuoden 2015 MM-kilpailuissa Kanadassa ja päästyään ensimmäisessä ottelussa vaihtopelaajana kentälle pelasi sen jälkeen viidessä ottelussa täydet minuutit kunnes pronssiottelussa joutui jäämään vaihtopenkille. EM-kilpailuissa 2017 Englannin selvitessä välieriin Moore pelasi avauskokoonpanossa neljässä ottelussa ja istui vaihdossa vain merkityksettömässä viimeisessä alkulohko-ottelussa.


title: Jade Moore

text: Seuratasolla Moore edustaa Readingiä, jonne hän siirtyi Notts Countysta vuonna 2017. Aiemmin hän on pelannut Birmingham Cityssä ja sitä ennen vuoden 2010 lopulle saakka Leeds Carnegiessa.


title: Claire Rafferty

text: Claire Rafferty (s. 11. tammikuuta 1989) on englantilainen jalkapalloilija, pelipaikaltaan puolustaja. Hän on pelannut Englannin naisten maajoukkueessa vuoden 2015 MM-kilpailujen päättyessä 15 maaottelua. Hän saavutti MM-pronssia vuonna 2015.


title: Claire Rafferty

text: Rafferty esiintyi ensimmäisen kerran Englannin naisten maajoukkueessa maaliskuussa 2010. MM-kilpailuissa 2011 hän pääsi vaihtopelaajana puolivälieräotteluun Ranskaa vastaan ja epäonnistui rangaistuspotkukilpailussa, jonka Englanti hävisi. MM-kilpailuissa 2015 hän pelasi viidessä Englannin seitsemästä ottelusta, muun muassa täyden peliajan neljännesvälierässä, puolivälierässä ja välierässä.


title: Claire Rafferty

text: Seuratasolla Rafferty edustaa Chelseaa.


title: Kyah Simon

text: Kyah Pam Simon (s. 15. kesäkuuta 1991 Blacktown, Australia) on australialainen jalkapalloilija. Hän edustaa seurajoukkuetasolla Sydney FC:tä. Simon on edustanut urallaan myös Central Coast Marinersia, Western Sydney Wanderersia ja Boston Breakersia. Simon on voittanut W-Leaguen mestaruuden 2009 ja 2013 sekä teki kaudella 2010-11 sarjassa eniten maaleja. Simon on pelannut myös Australian maajoukkueessa. Simon on edustanut Australiaa kahdesti MM-kisoissa 2011 ja 2015. Simon oli ensimmäinen aborginaali, joka teki maalin Australian maajoukkueessa.


title: Jalkasaari

text: Jalkasaari voi tarkoittaa seuraavia:


title: Kiinan rautatiet

text: Kiinan rautatiet (, pinyin: Zhōngguó Tiělù Zǒnggōngsī) on Kiinan valtiollinen rautatiekonserniyhtiö. Maan matkustaja- ja rahtijunaliikenteestä vastaavan yhtiön kotipaikka on Peking. Tämän keväällä 2013 perustetun, Kiinan talousministeriön alaisen yrityksen edeltäjiä olivat Kiinan kansantasavallan rautatie- tai liikenneministeriöt (eri nimillä vuosina 1949–2013). Konserni on useine tytäryhtiöineen Kiinan suurimpia työllistäjiä.


title: Kiinan rautatiet

text: Vuoden 2014 lopussa Kiinassa oli yhteensä noin 112 000 kilometriä rautatieverkkoa. Tämä oli maailman toiseksi pisin rataverkko Yhdysvaltain jälkeen. Suurnopeusjunille tarkoitettua rataa oli 16 000 kilometriä, eli Kiinassa on maailman laajin suurnopeusjunarataverkosto. Kiinan tavoitteena on ollut laajentaa suurnopeusjunaverkostoa huomattavasti lisää vuoteen 2020 mennessä, johon mennessä maa tavoittelee ainakin 25 000 kilometrin suurnopeusrataverkostoa. Vuonna 2014 yhtiön matkustajaliikenteen suorite oli 11 556 miljardia henkilökilometriä. Ihmiset matkustavat aiempaa pidempiä matkoja junalla Kiinassa; vuonna 2014 keskimääräiseksi junamatkan pituudeksi arvioitiin 570 kilometriä.


title: Kiinan rautatiet

text: Kiinan rataverkkoa laajennetaan ja kunnostetaan laajamittaisesti koko ajan. Esimerkiksi vuonna 2014 rataverkoston budjetti oli 116 miljardia Yhdysvaltain dollaria. Konsernin radanrakennusurakoista vastaava tytäryhtiö osallistuu ratahankkeisiin myös ulkomailla, ja on maailman kolmanneksi tai neljänneksi suurin rakennusyhtiö.


title: Kiinan rautatiet

text: Yrityksen alaisuudessa toimii useita tytäryhtiötä, johon kuuluu muun muassa 18 alueellista rautatieyhtiötä (Harbin, Shenyang, Peking, Taiyuan, Hohhot, Zhengzhou, Wuhan, Xi’an, Jinan, Shanghai, Nanchang, Kanton (Guangzhou), Nanning, Chengdu, Kunming, Lanzhou, Urumqi, Qinghai-Tiibet) sekä Kiinan kontti-, erityisrahti- ja pikajunaliikennettä hoitavat rautatieyhtiöt.


title: Nocturne (runo)

text: Nocturne on runoilija Eino Leinon kirjoittama runo. Sitä sanotaan Suomen tunnetuimmaksi runoksi, ja Turun yliopiston kotimaisen kirjallisuuden dosentin Siru Kainulaisen mukaan syynä on se, että se on kaunis, rytminen ja monitasoinen. Runon suosiota ovat lisänneet laulaja Vesa-Matti Loirin tulkinnat. Laulun melodian ovat säveltäneet Perttu Hietanen ja Taisto Wesslin. Yksi Loirin tulkinta on julkaistu levyllä "Vesku Suomesta – Kaikki parhaat".


title: Nocturne (runo)

text: Leino kirjoitti "Nocturnen" lopulliseen muotoonsa heinäkuussa 1903 runoilija Otto Mannisen kotona Rasinkankaalla Kangasniemen Hokan kylässä. Tutkija Reijo Heikkisen mukaan Leino olisi kuitenkin kuvannut runossa lapsuutensa kotimaisemia Paltaniemellä Oulujärven rannalla. Leinon alkuperäinen käsikirjoitus runosta on nykyään Suomalaisen Kirjallisuuden Seuran kokoelmissa, ja siihen sisältyy kolme säkeistöä, joista keskimmäinen on jätetty pois julkaistuista versioista. "Nocturne" julkaistiin ensimmäisen kerran vuonna 1905 Leinon runokokoelmassa "Talviyö".


title: Nocturne (runo)

text: "Nocturnen" sanat kuvaavat suomalaiseen kesäyöhön liittyvää luonnonmystiikkaa. Runon ensimmäisessä säkeessä mainittu ruislintu tarkoittaa ruisrääkkää.


title: Nocturne (runo)

text: Runon sanat on piilotettu Suomen passiin turvallisuustekijäksi.